title: 2011/710/: Απόφαση του Συμβουλίου, της 20ής Οκτωβρίου 2011 , σχετικά με τη σύναψη του μνημονίου συνεργασίας NAT-I-9406 μεταξύ της Ευρωπαϊκής Ένωσης και των Ηνωμένων Πολιτειών της Αμερικής

text:
               29.10.2011

               EL

               Επίσημη Εφημερίδα της Ευρωπαϊκής Ένωσης

               L 283/26

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 20ής Οκτωβρίου 2011
   σχετικά με τη σύναψη του μνημονίου συνεργασίας NAT-I-9406 μεταξύ της Ευρωπαϊκής Ένωσης και των Ηνωμένων Πολιτειών της Αμερικής
   (2011/710/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 6 στοιχείο α), το άρθρο 218 παράγραφος 7 και το άρθρο 218 παράγραφος 8 πρώτο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Αφού έλαβαν την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ένωσης το μνημόνιο συνεργασίας NAT-I-9406 με τις Ηνωμένες Πολιτείες της Αμερικής για την έρευνα και την ανάπτυξη στον τομέα της πολιτικής αεροπορίας (εφεξής «το μνημόνιο»).

               (2)

               Το μνημόνιο υπεγράφη στις 3 Μαρτίου 2011.

               (3)

               Το μνημόνιο θα πρέπει να εγκριθεί από την Ένωση.

               (4)

               Είναι αναγκαίο να οριστούν διαδικαστικοί κανόνες για τη συμμετοχή της Ένωσης στην κοινή επιτροπή που συστήνεται βάσει του μνημονίου, καθώς και την επίλυση διαφορών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διά της παρούσης εγκρίνεται το μνημόνιο συνεργασίας NAT-I-9406 μεταξύ της Ευρωπαϊκής Ένωσης και των Ηνωμένων Πολιτειών της Αμερικής εξ ονόματος της Ένωσης («μνημόνιο») (1).
   Άρθρο 2
   Ο πρόεδρος του Συμβουλίου εξουσιοδοτείται διά της παρούσης να ορίσει το ή τα πρόσωπα που είναι αρμόδια να προβούν στην κοινοποίηση που προβλέπεται στο άρθρο XII.B του μνημονίου (2).
   Άρθρο 3
   Η Ένωση εκπροσωπείται στην κοινή επιτροπή που συστήνεται βάσει του άρθρου ΙΙΙ του μνημονίου από την Επιτροπή, επικουρούμενη από αντιπροσώπους των κρατών μελών.
   Άρθρο 4
   1.   Η Επιτροπή, κατόπιν διαβούλευσης με την ειδική επιτροπή που έχει ορίσει το Συμβούλιο, καθορίζει τη θέση που λαμβάνει η Ένωση στην κοινή επιτροπή, μεταξύ άλλων και για την έγκριση:

               —

               πρόσθετων παραρτημάτων και προσαρτημάτων του μνημονίου, όπως προβλέπεται στο άρθρο ΙΙΙ.Ε παράγραφος 2 του μνημονίου,

               —

               τροποποιήσεων παραρτημάτων και προσαρτημάτων του μνημονίου, όπως προβλέπεται στο άρθρο ΙΙΙ.Ε παράγραφος 3 του μνημονίου.

         2.   Η Επιτροπή θα καθορίσει τη θέση που θα υιοθετήσει η Ένωση στην κοινή επιτροπή για την κατάρτιση και την έγκριση του εσωτερικού κανονισμού της κοινής επιτροπής, όπως προβλέπεται στο άρθρο ΙΙΙ.Γ του μνημονίου.
   3.   Η Επιτροπή μπορεί να αναλαμβάνει κατάλληλη δράση βάσει των άρθρων II.B, IV, V, VII και VIII του μνημονίου.
   4.   Η Επιτροπή αντιπροσωπεύει την Ένωση στις διαβουλεύσεις κατά το άρθρο XI του μνημονίου.
   Άρθρο 5
   Η Επιτροπή ενημερώνει τακτικά το Συμβούλιο για την εφαρμογή του μνημονίου.
   Άρθρο 6
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 20 Οκτωβρίου 2011.

            Για το Συμβούλιο

            Ο Πρόεδρος

         M. SAWICKI

      (1)  Το μνημόνιο δημοσιεύθηκε στην Επίσημη Εφημερίδα της Ευρωπαϊκής Ένωσης μαζί με την απόφαση περί υπογραφής του (ΕΕ L 89 της 5.4.2011, σ. 3).

      (2)  Η ημερομηνία έναρξης ισχύος του μνημονίου δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

32001D0840

2001/840/ΕΚ: Απόφαση του Συμβουλίου, της 29ης Νοεμβρίου 2001, για την τροποποίηση του εσωτερικού κανονισμού του Συμβουλίου

Επίσημη Εφημερίδα αριθ. L 313 της 30/11/2001 σ. 0040 - 0043

Απόφαση του Συμβουλίουτης 29ης Νοεμβρίου 2001για την τροποποίηση του εσωτερικού κανονισμού του Συμβουλίου(2001/840/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 3 και το άρθρο 255 παράγραφος 3,Εκτιμώντας τα ακόλουθα:(1) Σύμφωνα με το άρθρο 255 παράγραφος 2 της συνθήκης, ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(1), καθορίζει τις γενικές αρχές, του όρους και τα όρια που διέπουν το δικαίωμα πρόσβασης στα έγγραφα το οποίο προβλέπεται στο άρθρο 255 παράγραφος 1 της συνθήκης ΕΚ.(2) Το άρθρο 255 παράγραφος 3 της συνθήκης προβλέπει ότι το Ευρωπαϊκό Κοινοβούλιο, το Συμβούλιο και η Επιτροπή εισάγουν στον εσωτερικό κανονισμό τους ειδικές διατάξεις για την πρόσβαση στα έγγραφά τους.(3) Βάσει του εσωτερικού κανονισμού του, που θεσπίσθηκε με την απόφαση 2000/396/ΕΚ, ΕΚΑΧ, Ευρατόμ(2), το Συμβούλιο έχει θεσπίσει μια σειρά πράξεων σχετικά με την πρόσβαση στα έγγραφά του. Οι πράξεις αυτές θα πρέπει να ενοποιηθούν σε ένα ενιαίο κείμενο το οποίο θα ενσωματώνει, σε παράρτημα του εσωτερικού κανονισμού, τόσο τις αμετάβλητες διατάξεις και τις ουσιαστικές τροποποιήσεις των εν λόγω πράξεων όσο και νέες διατάξεις που πρόκειται να θεσπιστούν σύμφωνα με το άρθρο 18 του κανονισμού ΕΚ αριθ. 1049/2001,ΑΠΟΦΑΣΙΣΕ ΤΑ ΕΞΗΣ:Άρθρο 1Ο εσωτερικός κανονισμός του Συμβουλίου τροποποιείται ως εξής:1. Το άρθρο 10 αντικαθίσταται από το ακόλουθο κείμενο και το κείμενο της υποσημείωσης (1) διαγράφεται. "Άρθρο 10Πρόσβαση του κοινού στα έγγραφα του ΣυμβουλίουΟι ειδικές διατάξεις σχετικά με την πρόσβαση του κοινού στα έγγραφα του Συμβουλίου παρατίθενται στο παράρτημα ΙΙΙ."2. Στο άρθρο 17 παράγραφος 1, το στοιχείο ζ) αντικαθίσταται από το ακόλουθο κείμενο: "ζ) οι διεθνείς συμφωνίες που συνάπτονται από την Κοινότητα.Η έναρξη ισχύος των συμφωνιών αυτών δημοσιεύεται στην Επίσημη Εφημερίδα.",3. Στο άρθρο 17 παράγραφος 1, προστίθεται το ακόλουθο στοιχείο: "η) οι διεθνείς συμφωνίες που συνάπτονται σύμφωνα με το άρθρο 24 της συνθήκης για την Ευρωπαϊκή Ένωση, πλην αντίθετης απόφασης του Συμβουλίου δυνάμει των άρθρων 4 και 9 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(3).Η έναρξη ισχύος των συμφωνιών αυτών δημοσιεύεται στην Επίσημη Εφημερίδα."4. Προστίθεται το ακόλουθο παράρτημα: "ΠΑΡΑΡΤΗΜΑ ΙΙΙΕΙΔΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΠΡΟΣΒΑΣΗ ΤΟΥ ΚΟΙΝΟΥ ΣΤΑ ΕΓΓΡΑΦΑ ΤΟΥ ΣΥΜΒΟΥΛΙΟΥΆρθρο 1ΠεδίοΚάθε φυσικό ή νομικό πρόσωπο έχει πρόσβαση στα έγγραφα του Συμβουλίου υπό την επιφύλαξη των αρχών, όρων και περιορισμών που ορίζονται στον κανονισμό (ΕΚ) αριθ. 1049/2001 και των ειδικών διατάξεων που θεσπίζονται στο παρόν παράρτημα.Άρθρο 2Διαβουλεύσεις όσον αφορά έγγραφα τρίτων1. Προς εφαρμογή του άρθρου 4 παράγραφος 5 και του άρθρου 9 παράγραφος 3 του κανονισμού (ΕΚ) αριθ. 1049/2001, και σε περίπτωση που δεν είναι σαφές, κατά την εξέταση του εγγράφου υπό το πρίσμα του άρθρου 4 παράγραφοι 1, 2 και 3 του κανονισμού (ΕΚ) αριθ. 1049/2001, ότι δεν δημοσιοποιείται, ζητείται η γνώμη των τρίτων για το κατά πόσον:α) πρόκειται για ευαίσθητο έγγραφο σύμφωνα με τον ορισμό του άρθρου 9 παράγραφος 1 του κανονισμού (ΕΚ) αριθ. 1049/2001·β) το έγγραφο προέρχεται από κράτος μέλος και- υποβλήθηκε στο Συμβούλιο πριν από τις 3 Δεκεμβρίου 2001, ή- το ενδιαφερόμενο κράτος μέλος ζήτησε τη μη δημοσιοποίησή του χωρίς προηγούμενη συμφωνία του.2. Σε όλες τις άλλες περιπτώσεις, όταν το Συμβούλιο λαμβάνει αίτηση για έγγραφο τρίτων το οποίο βρίσκεται στην κατοχή του, η Γενική Γραμματεία, προς εφαρμογή του άρθρου 4 παράγραφος 4 του κανονισμού (ΕΚ) αριθ. 1049/2001, διαβουλεύεται με τον ενδιαφερόμενο τρίτο εκτός εάν είναι σαφές, κατά την εξέταση του εγγράφου υπό το πρίσμα του άρθρου 4 παράγραφοι 1, 2 και 3 του κανονισμού (ΕΚ) αριθ. 1049/2001, ότι θα δημοσιοποιηθεί ή ότι δεν θα δημοσιοποιηθεί.3. Η γνώμη του τρίτου ζητείται γραπτώς (περιλαμβάνεται το ηλεκτρονικό ταχυδρομείο) και του παρέχεται εύλογη προθεσμία για να απαντήσει, λαμβάνοντας υπόψη την προθεσμία που ορίζεται από το άρθρο 7 του κανονισμού (ΕΚ) αριθ. 1049/2001. Στις περιπτώσεις που αναφέρονται στην παράγραφο 1, ζητείται από τον τρίτο να διατυπώσει εγγράφως τη γνώμη του.4. Όταν το έγγραφο δεν εμπίπτει στην παράγραφο 1 στοιχείο α) ή β) και η Γενική Γραμματεία, με βάση την αρνητική γνώμη του τρίτου, δεν έχει πεισθεί ότι εφαρμόζεται το άρθρο 4 παράγραφος 1 ή 2 του κανονισμού (ΕΚ) αριθ. 1049/2001, το θέμα υποβάλλεται στο Συμβούλιο.Εάν το Συμβούλιο προτίθεται να δημοσιοποιήσει το έγγραφο, ο τρίτος ενημερώνεται αμέσως και γραπτώς για την πρόθεση του Συμβουλίου να δημοσιοποιήσει το έγγραφο μετά την πάροδο δέκα τουλάχιστον εργάσιμων ημερών. Παράλληλα, εφιστάται η προσοχή του τρίτου στο άρθρο 243 της συνθήκης για την ίδρυση της Ευρωπαϊκής Κοινότητας.Άρθρο 3Αιτήσεις διαβουλεύσεων που υποβάλλονται από άλλα όργανα ή από κράτη μέληΟι αιτήσεις διαβουλεύσεων με το Συμβούλιο που υποβάλλονται από άλλο όργανο ή από κράτος μέλος και αφορούν έγγραφο του Συμβουλίου απευθύνονται μέσω ηλεκτρονικού ταχυδρομείου ή με φαξ στο + 32(0)22 85 63 61.Η Γενική Γραμματεία δίνει τη γνώμη της εξ ονόματος του Συμβουλίου ταχέως και το αργότερο εντός πέντε εργασίμων ημερών, λαμβάνοντας υπόψη οιαδήποτε χρονική προθεσμία για τη λήψη απόφασης από μέρους του ενδιαφερόμενου οργάνου ή κράτους μέλους.Άρθρο 4Έγγραφα που προέρχονται από κράτη μέληΟιαδήποτε αίτηση κράτους μέλους δυνάμει του άρθρου 4 παράγραφος 5 του κανονισμού (ΕΚ) αριθ. 1049/2001 υποβάλλεται γραπτώς στη Γενική Γραμματεία.Άρθρο 5Αιτήσεις που παραπέμπονται από τα κράτη μέληΌταν ένα κράτος μέλος παραπέμπει μια αίτηση στο Συμβούλιο, η αίτηση αυτή εξετάζεται σύμφωνα με τα άρθρα 7 και 8 του κανονισμού (ΕΚ) αριθ. 1049/2001 και τις σχετικές διατάξεις του παρόντος παραρτήματος. Σε περίπτωση συνολικής ή μερικής άρνησης όσον αφορά την πρόσβαση, ο αιτών ενημερώνεται ότι τυχόν επιβεβαιωτική αίτηση πρέπει να απευθυνθεί απευθείας στο Συμβούλιο.Άρθρο 6Διεύθυνση για τις αιτήσειςΟι αιτήσεις πρόσβασης σε έγγραφο απευθύνονται εγγράφως στον Γενικό Γραμματέα του Συμβουλίου/Ύπατο Εκπρόσωπο, Rue de la Loi/Wetstraat 175, B-1048 Βruxelles ή με ηλεκτρονικό ταχυδρομείο στο access@consilium.eu.int ή με φαξ στο + 32(0)22 85 63 61.Άρθρο 7Επεξεργασία των αρχικών αιτήσεωνΥπό την επιφύλαξη του άρθρου 9 παράγραφοι 2 και 3 του κανονισμού (ΕΚ) αριθ. 1049/2001, κάθε αίτηση πρόσβασης σε έγγραφο του Συμβουλίου εξετάζεται από τη Γενική Γραμματεία.Άρθρο 8Εξέταση των επιβεβαιωτικών αιτήσεωνΥπό την επιφύλαξη του άρθρου 9 παράγραφοι 2 και 3 του κανονισμού (ΕΚ) αριθ. 1049/2001, το Συμβούλιο αποφασίζει για οιαδήποτε επιβεβαιωτική αίτηση.Άρθρο 9ΤέληΤα τέλη παραγωγής και αποστολής αντιγράφων των εγγράφων του Συμβουλίου καθορίζονται από τον Γενικό Γραμματέα.Άρθρο 10Δημόσιο μητρώο των εγγράφων του Συμβουλίου1. Η Γενική Γραμματεία είναι υπεύθυνη να παρέχει στο κοινό πρόσβαση στο μητρώο των εγγράφων του Συμβουλίου.2. Πέρα από τις παραπομπές σε έγγραφα, στο μητρώο επισημαίνεται ποια έγγραφα που έχουν καταρτιστεί μετά την 1η Ιουλίου 2000 έχουν ήδη δημοσιοποιηθεί. Υπό την επιφύλαξη του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2001, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών(1) και του άρθρου 16 του κανονισμού (ΕΚ) αριθ. 1049/2001, το περιεχόμενό τους είναι διαθέσιμο στο Διαδίκτυο.Άρθρο 11Έγγραφα που είναι απευθείας προσιτά στο κοινό1. Το παρόν άρθρο εφαρμόζεται σε όλα τα έγγραφα του Συμβουλίου, εφόσον δεν είναι διαβαθμισμένα και με την επιφύλαξη της δυνατότητας υποβολής γραπτής αίτησης σύμφωνα με το άρθρο 6 του κανονισμού (ΕΚ) αριθ. 1049/2001.2. Για τους σκοπούς του παρόντος άρθρου:- ως "κυκλοφορία" νοείται η διανομή της τελικής μορφής ενός εγγράφου στα μέλη του Συμβουλίου, τους αντιπροσώπους ή τους εκπροσώπους τους·- ως "νομοθετικό έγγραφο" νοείται οποιοδήποτε έγγραφο που αφορά την εξέταση και την έκδοση νομοθετικής πράξης κατά την έννοια του άρθρου 7 του εσωτερικού κανονισμού του Συμβουλίου.3. Η Γενική Γραμματεία δημοσιοποιεί τα ακόλουθα έγγραφα ευθύς ως κυκλοφορήσουν:α) έγγραφα που δεν συνέταξε το Συμβούλιο ή ένα κράτος μέλος, τα οποία έχουν δημοσιοποιηθεί από το συντάκτη τους ή με τη συμφωνία του·β) προσωρινές ημερήσιες διατάξεις των συνεδριάσεων των διαφόρων συνθέσεων του Συμβουλίου·γ) οιοδήποτε κείμενο που έχει εγκριθεί από το Συμβούλιο και πρόκειται να δημοσιευθεί στην Επίσημη Εφημερίδα των Ευρωπαϊκών Κοινοτήτων.4. Υπό τον όρο ότι σαφώς δεν καλύπτονται από τις εξαιρέσεις που καθορίζονται στο άρθρο 4 του κανονισμού (ΕΚ) αριθ. 1049/2001, η Γενική Γραμματεία μπορεί επίσης να δημοσιοποιεί τα ακόλουθα έγγραφα ευθύς ως κυκλοφορήσουν:α) προσωρινές ημερήσιες διατάξεις επιτροπών και ομάδων·β) άλλα έγγραφα όπως ενημερωτικά σημειώματα, εκθέσεις, εκθέσεις προόδου και εκθέσεις για την πορεία των συζητήσεων στο Συμβούλιο ή σε κάποιο από τα προπαρασκευαστικά του όργανα, που δεν αντικατοπτρίζουν τις κατ' ιδίαν θέσεις των αντιπροσωπειών, εκτός των γνωμοδοτήσεων και συμβολών της Νομικής Υπηρεσίας.5. Η Γενική Γραμματεία δημοσιοποιεί και τα ακόλουθα νομοθετικά έγγραφα, επιπλέον των εγγράφων που αναφέρονται στις παραγράφους 3 και 4, ευθύς ως κυκλοφορήσουν:α) διαβιβαστικά σημειώματα και αντίγραφα επιστολών σχετικά με νομοθετικές πράξεις που απευθύνονται στο Συμβούλιο από άλλα όργανα ή οργανισμούς της Ευρωπαϊκής Ένωσης ή, με την επιφύλαξη του άρθρου 4 παράγραφος 5 του κανονισμού (ΕΚ) αριθ. 1049/2001, από κράτος μέλος·β) σημειώματα που υποβάλλονται προς έγκριση στην ΕΜΑ ή/και στο Συμβούλιο (σημειώματα σημείων "Ι/Α" και "Α") καθώς και τα σχέδια νομοθετικών πράξεων στα οποία αναφέρονται·γ) αποφάσεις που λαμβάνει το Συμβούλιο στα πλαίσια της διαδικασίας του άρθρου 251 της συνθήκης και κοινά σχέδια που εγκρίνονται από την επιτροπή συνδιαλλαγής.6. Μετά τη λήψη μιας από τις αποφάσεις που αναφέρονται στην παράγραφο 5 στοιχείο γ) ή την οριστική έκδοση της σχετικής πράξης, η Γενική Γραμματεία δημοσιοποιεί όλα τα σχετικά με αυτή την πράξη νομοθετικά έγγραφα τα οποία συντάχθηκαν πριν από τη λήψη μιας από τις εν λόγω αποφάσεις και τα οποία δεν καλύπτονται από τις εξαιρέσεις του άρθρου 4 παράγραφοι 1 και 2 και 3 δεύτερο εδάφιο του κανονισμού (ΕΚ) αριθ. 1049/2001, όπως π.χ. ενημερωτικά σημειώματα, εκθέσεις, εκθέσεις προόδου και εκθέσεις για την πορεία των συζητήσεων στο Συμβούλιο ή σε κάποιο από τα προπαρασκευαστικά του όργανα ("αποτελέσματα των εργασιών"), εκτός των γνωμοδοτήσεων και συμβολών της νομικής υπηρεσίας.Κατόπιν αιτήματος ενός κράτους μέλους, τα έγγραφα που καλύπτονται από το πρώτο εδάφιο και αντικατοπτρίζουν την κατ' ιδίαν θέση της αντιπροσωπίαςτου συγκεκριμένου κράτους μέλους στο Συμβούλιο δεν δημοσιοποιούνται δυνάμει της παρούσας διάταξης.(1) ΕΕ L 8 της 12.1.2001, σ. 1."Άρθρο 2Οι ακόλουθες πράξεις καταργούνται:α) η απόφαση 93/731/ΕΚ του Συμβουλίου, της 20ής Δεκεμβρίου 1993, για την πρόσβαση του κοινού στα έγγραφα του Συμβουλίου(4).β) η απόφαση 2000/23/ΕΚ του Συμβουλίου, της 6ης Δεκεμβρίου 1999, για τη βελτίωση της πληροφόρησης σχετικά με τις νομοθετικές δραστηριότητες του Συμβουλίου και το δημόσιο μητρώο των εγγράφων του Συμβουλίου(5).γ) η απόφαση 2001/320/ΕΚ του Συμβουλίου, της 9ης Απριλίου 2001 σχετικά με τη δημοσιοποίηση ορισμένων κατηγοριών εγγράφων του Συμβουλίου(6).Άρθρο 3Η παρούσα απόφαση αρχίζει να ισχύει στις 3 Δεκεμβρίου 2001.Βρυξέλλες, 29 Νοεμβρίου 2001.Για το ΣυμβούλιοΟ ΠρόεδροςM. Vanderpoorten(1) ΕΕ L 145 της 31.5.2001, σ. 43.(2) ΕΕ L 149 της 23.6.2000, σ. 21· απόφαση όπως τροποποιήθηκε από την απόφαση 2001/216/ΕΚ (ΕΕ L 81 της 21.3.2001, σ. 30).(3) ΕΕ L 145 της 31.5.2001, σ. 43.(4) ΕΕ L 340 της 31.12.1993, σ. 43· απόφαση όπως τροποποιήθηκε τελευταία από την απόφαση 2000/527/ΕΚ (ΕΕ L 212 της 23.8.2000, σ. 9).(5) ΕΕ L 9 της 13.1.2000, σ. 22· απόφαση όπως τροποποιήθηκε από την απόφαση 2000/527/ΕΚ.(6) ΕΕ L 111 της 20.4.2001, σ. 29.


title: Απόφαση 2010/765/ΚΕΠΠΑ του Συμβουλίου, της 2ας Δεκεμβρίου 2010 , σχετικά με δράση της ΕΕ για την καταπολέμηση της παράνομης διακίνησης φορητών όπλων και ελαφρού οπλισμού (SALW) διά αέρος

text:
               11.12.2010

               EL

               Επίσημη Εφημερίδα της Ευρωπαϊκής Ένωσης

               L 327/44

         ΑΠΌΦΑΣΗ 2010/765/ΚΕΠΠΑ ΤΟΥ ΣΥΜΒΟΥΛΊΟΥ
   της 2ας Δεκεμβρίου 2010
   σχετικά με δράση της ΕΕ για την καταπολέμηση της παράνομης διακίνησης φορητών όπλων και ελαφρού οπλισμού (SALW) διά αέρος
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 26 παράγραφος 2,
   Εκτιμώντας τα ακόλουθα:

               (1)

               Στις 13 Δεκεμβρίου 2003, το Συμβούλιο θέσπισε ευρωπαϊκή στρατηγική ασφάλειας που προσδιορίζει πέντε καίριες προκλήσεις που πρέπει να αντιμετωπισθούν από την Ένωση, και συγκεκριμένα την τρομοκρατία, τη διάδοση όπλων μαζικής καταστροφής, τις περιφερειακές συγκρούσεις, την αποσάθρωση κρατών και το οργανωμένο έγκλημα. Οι συνέπειες της παράνομης παραγωγής, μεταφοράς και κυκλοφορίας φορητών όπλων και ελαφρού οπλισμού (SALW) και η υπερβολική τους συσσώρευση καθώς και η ανεξέλεγκτη διάδοσή τους είναι ιδιαίτερης σημασίας για τις τέσσερις από τις εν λόγω πέντε προκλήσεις.

               (2)

               Στις 15-16 Δεκεμβρίου 2005, το Συμβούλιο θέσπισε τη στρατηγική της ΕΕ για την καταπολέμηση της παράνομης συσσώρευσης και διακίνησης SALW και των πυρομαχικών τους (Στρατηγική SALW της ΕΕ). Η Στρατηγική SALW της ΕΕ προωθεί την ανάπτυξη πολιτικής για την ενεργή καταπολέμηση δικτύων παράνομης διακίνησης SALW (παράνομοι διαμεσολαβητές και μεταφορείς) που χρησιμοποιούν τον εναέριο, το θαλάσσιο και το χερσαίο χώρο της Ένωσης, μέσω της επινόησης μηχανισμών έγκαιρης προειδοποίησης και συνεργασίας.

               (3)

               Το σχέδιο δράσης της Στρατηγικής SALW της ΕΕ υπογραμμίζει επίσης την ανάγκη βελτίωσης του αντικτύπου των αποστολών διαχείρισης κρίσεων μέσω της ενσωμάτωσης στην εντολή τους μέτρων με στόχο την καθιέρωση συνοριακών ελέγχων (ή ελέγχου του εναέριου, του θαλάσσιου και του χερσαίου χώρου στη ζώνη συγκρούσεων) καθώς και τον αφοπλισμό.

               (4)

               Η Ομάδα «Γενικός Αφοπλισμός και Έλεγχος των Εξοπλισμών» (CODUN) του Συμβουλίου της ΕΕ καθώς και το Κέντρο Διαχείρισης Κρίσεων της ΕΕ (SitCen) από το 2007 και μετά ανέπτυξαν ενωσιακή πρωτοβουλία για την παρεμπόδιση της παράνομης διακίνησης SALW διά αέρος, μέσω της ενίσχυσης της ανταλλαγής μεταξύ των κρατών μελών της ΕΕ σχετικών πληροφοριών για ύποπτους αερομεταφορείς. Κατά τη θέσπιση αυτού του συστήματος ανταλλαγής πληροφοριών, η CODUN και το SitCen συνεργάσθηκαν με το Διεθνές Ινστιτούτο Ειρήνης και Έρευνας (SIPRI) της Στοκχόλμης και το σχέδιο Εκτίμησης του Μηχανισμού για την καταπολέμηση της παράνομης διακίνησης (CIT-MAP). Στο πλαίσιο της πρωτοβουλίας αυτής, η CODUN συμφώνησε πρόσφατα να εξετάσει τρόπους με τους οποίους θα καταστεί η εν λόγω ενωσιακή πρωτοβουλία πιο επιχειρησιακή και αποτελεσματική, με την εξασφάλιση έγκαιρης επικαιροποίησης και επεξεργασίας των σχετικών πληροφοριών.

               (5)

               Ο κίνδυνος για τη διεθνή ασφάλεια, τον οποίο αντιπροσωπεύει η παράνομη διακίνηση SALW διά αέρος, αναγνωρίσθηκε και από άλλες διεθνείς και περιφερειακές οργανώσεις. Το φόρουμ για την ασφάλεια και τη συνεργασία του ΟΑΣΕ πραγματοποίησε ειδική σύνοδο το 2007 που ήταν αφιερωμένη στο θέμα αυτό και η Κοινοβουλευτική Συνέλευση του ΟΑΣΕ εξέδωσε, το 2008, ψήφισμα για την ολοκλήρωση, την έγκριση και την εφαρμογή του Οδηγού Βέλτιστων Πρακτικών του ΟΑΣΕ σχετικά με την παράνομη αεροπορική μεταφορά SALW. Τα κράτη που συμμετέχουν στο Διακανονισμό Wassenaar επίσης ενέκριναν το 2007 «Βέλτιστες πρακτικές για την πρόληψη αποσταθεροποιητικών αεροπορικών μεταφορών SALW». Επί πλέον, πολλές εκθέσεις της Ομάδας Εμπειρογνωμόνων της Επιτροπής Κυρώσεων του Συμβουλίου Ασφαλείας των Ηνωμένων Εθνών σχετικά με τη Δυτική Αφρική και σχετικά με την περιοχή των Μεγάλων Λιμνών έχουν επανειλημμένα τεκμηριώσει τον καίριο ρόλο που διαδραματίζουν οι εταιρείες αεροπορικών εμπορευματικών μεταφορών που εμπλέκονται στην παράνομη διακίνηση SALW.

               (6)

               Η δράση που προβλέπεται από την παρούσα απόφαση δεν επιδιώκει κανέναν από τους στόχους που σχετίζονται με τη βελτίωση της ασφάλειας των αεροπορικών μεταφορών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για την εφαρμογή της Στρατηγικής της ΕΕ για την καταπολέμηση της παράνομης συσσώρευσης και διακίνησης SALW και των πυρομαχικών τους (Στρατηγική SALW της ΕΕ), η Ένωση επιδιώκει τους ακόλουθους στόχους:

               α)

               βελτίωση των μέσων και των τεχνικών, στη διάθεση των σχετικών αποστολών διαχείρισης κρίσεων, των διεθνών αρχών και των εθνικών αρχών των τρίτων χωρών και των κρατών μελών, για τον αποτελεσματικό έλεγχο και στόχευση ύποπτων αεροσκαφών αεροπορικών εμπορευματικών μεταφορών που είναι πιθανόν να εμπλέκονται στην παράνομη διακίνηση SALW διά αέρος, εντός, από ή προς τρίτα κράτη,

               β)

               μεγαλύτερη ευαισθητοποίηση και τεχνική εμπειρογνωμοσύνη από μέρους του αρμοδίου διεθνούς και εθνικού προσωπικού, όσον αφορά τις «βέλτιστες πρακτικές» στους τομείς της παρακολούθησης, της ανίχνευσης και της ανάλυσης διαχείρισης κινδύνου έναντι των εκτελούντων εναέριες εμπορευματικές μεταφορές για τους οποίους υπάρχουν υποψίες ότι διακινούν SALW διά αέρος εντός, από ή προς τρίτα κράτη.

         2.   Προκειμένου να επιτευχθούν οι στόχοι της παραγράφου 1, η Ένωση λαμβάνει τα ακόλουθα μέτρα:

               α)

               ανάπτυξη και πρακτική δοκιμή πιλοτικού ειδικού λογισμικού για τη διαχείριση κινδύνου της εναέριας διακίνησης για τις σχετικές αποστολές διαχείρισης κρίσεων, τις διεθνείς και εθνικές αρχές, καθώς και τακτικά επικαιροποιούμενης βάσης δεδομένων όσον αφορά, μεταξύ άλλων, αεροπορικές εταιρείες, αεροσκάφη, αριθμούς καταχώρησης και διαδρομές,

               β)

               ανάπτυξη και πρακτική δοκιμή ασφαλούς πιλοτικού συστήματος διαχείρισης κινδύνου και διάδοσης πληροφοριών,

               γ)

               κατάρτιση και δημοσίευση εγχειριδίου, που θα συνοδεύεται από εκπαιδευτικό υλικό, και παροχή τεχνικής συνδρομής για τη διευκόλυνση της χρήσης και της προσαρμογής του πιλοτικού λογισμικού και του ασφαλούς συστήματος διαχείρισης κινδύνου και πληροφοριών, μεταξύ άλλων μέσω της διοργάνωσης περιφερειακών σεμιναρίων για την εκπαίδευση αποστολών διαχείρισης κρίσεων, διεθνών και εθνικών αρχών.

         Λεπτομερής περιγραφή του σχεδίου παρατίθεται στο παράρτημα.
   Άρθρο 2
   1.   Η Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας (ΥΕ) είναι υπεύθυνη για την εφαρμογή της παρούσας απόφασης.
   2.   Η τεχνική υλοποίηση των σχεδίων στα οποία αναφέρεται το άρθρο 1 παράγραφος 2 εκτελείται από το SIPRI.
   3.   Το SIPRI εκτελεί τα καθήκοντά του υπό την ευθύνη της ΥΕ. Προς τούτο, η ΥΕ προβαίνει στα απαιτούμενες ρυθμίσεις με το SIPRI.
   Άρθρο 3
   1.   Το ποσό δημοσιονομικής αναφοράς για την υλοποίηση του σχεδίου που αναφέρεται στο άρθρο 1 παράγραφος 2 ανέρχεται σε 900 000 EUR.
   2.   Η διαχείριση των δαπανών που χρηματοδοτούνται από το ποσό της παραγράφου 1 γίνεται σύμφωνα με τις διαδικασίες και τους κανόνες που εφαρμόζονται στο γενικό προϋπολογισμό της Ένωσης.
   3.   Η Επιτροπή εποπτεύει την ορθή διαχείριση των δαπανών που αναφέρονται στην παράγραφο 1. Προς τούτο, συνάπτει χρηματοδοτική συμφωνία με το SIPRI. Η συμφωνία ορίζει ότι το SIPRI οφείλει να μεριμνά για την προβολή της συνεισφοράς της ΕΕ, η οποία θα πρέπει να είναι ανάλογη με το μέγεθός της.
   4.   Η Επιτροπή επιδιώκει να συνάψει τη χρηματοδοτική συμφωνία που αναφέρεται στην παράγραφο 3 το συντομότερο δυνατόν μετά την έναρξη ισχύος της παρούσας απόφασης. Ενημερώνει το Συμβούλιο όσον αφορά τυχόν δυσκολίες που θα αντιμετωπίσει το εγχείρημα αυτό καθώς και όσον αφορά την ημερομηνία σύναψης της χρηματοδοτικής συμφωνίας.
   Άρθρο 4
   Η ΥΕ υποβάλλει έκθεση στο Συμβούλιο σχετικά με την εφαρμογή της παρούσας απόφασης με βάση τακτικές διμηνιαίες εκθέσεις τις οποίες καταρτίζει το SIPRI. Οι εκθέσεις αυτές αποτελούν τη βάση για την αξιολόγηση στην οποία προβαίνει το Συμβούλιο. Η Επιτροπή παρέχει πληροφορίες όσον αφορά τις χρηματοδοτικές πτυχές της υλοποίησης του σχεδίου που αναφέρεται στο άρθρο 1 παράγραφος 2.
   Άρθρο 5
   1.   Η παρούσα απόφαση αρχίζει να ισχύει την ημερομηνία της έκδοσής της.
   2.   Η παρούσα απόφαση λήγει 24 μήνες μετά την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3 ή έξι μήνες μετά την έκδοση της παρούσας απόφασης, σε περίπτωση που η χρηματοδοτική συμφωνία δεν έχει συναφθεί μέχρι τότε.
   Άρθρο 6
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 2 Δεκεμβρίου 2010.

            Για το Συμβούλιο

            Ο Πρόεδρος

         M. WATHELET

      ΠΑΡΑΡΤΗΜΑ
      1.   Γενικό πλαίσιο

      Η παρούσα απόφαση βασίζεται στην πρωτοβουλία της CODUN για την αντιμετώπιση των απειλών που θέτει η παράνομη διακίνηση SALW καθώς και άλλων αποσταθεροποιητικών αγαθών διά αέρος. Στο πλαίσιο της πρωτοβουλίας της CODUN, η παρούσα απόφαση αποτελεί συνέχεια σχεδίων τα οποία ανέλαβε το Συμβούλιο σε συνεργασία με το SitCen, τη Λέσχη της Βουδαπέστης και το SIPRI. Η παρούσα απόφαση προβλέπει λογισμικό, πιλοτικά συστήματα εφαρμογής, προγράμματα εκπαίδευσης και προβολής, για συναφείς αποστολές διαχείρισης κρίσεων, διεθνείς και εθνικές αρχές, για την καλύτερη παρακολούθηση, επικαιροποίηση και διάδοση πληροφοριών όσον αφορά ύποπτους φορείς αεροπορικών εμπορευματικών μεταφορών που δραστηριοποιούνται στην Αφρική και από άλλες περιοχές. Κατά την εφαρμογή της παρούσας απόφασης, θα πρέπει να εξασφαλίζεται καλός συντονισμός με άλλα συναφή σχέδια, που χρηματοδοτούνται στο πλαίσιο κοινοτικών προγραμμάτων και άλλων αποφάσεων του Συμβουλίου, προκειμένου να αυξηθεί ο αντίκτυπος της δράσης της Ένωσης στον τομέα της πρόληψης της παράνομης διακίνησης SALW.
      2.   Στόχοι

      Τα σχέδια που περιγράφονται παρακάτω θα καλύψουν τρεις τομείς τους οποίους προσδιόρισαν η CODUN και άλλοι ενδιαφερόμενοι που συμμετέχουν στην πρωτοβουλία της ΕΕ για την καταπολέμηση της παράνομης διακίνησης SALW διά αέρος:

                  α)

                  την ανάγκη ανάπτυξης ασφαλούς συστήματος για τη διενέργεια επικαιροποιήσεων όσον αφορά εταιρείες και αεροσκάφη που, συστηματικά, επανακαταχωρούν περιουσιακά στοιχεία και μετεγκαθιστούν επιχειρήσεις στις προσπάθειές τους να αποφύγουν τον εντοπισμό·

                  β)

                  την παροχή λογισμικού και εκπαίδευσης στον τομέα της διαχείρισης κινδύνων ούτως ώστε να παρασχεθεί στις σχετικές αποστολές διαχείρισης κρίσεων, στις διεθνείς και τις εθνικές αρχές, η δυνατότητα να παρακολουθούν αποτελεσματικότερα και να ελέγχουν αυξανόμενο αριθμό φορέων αεροπορικών εμπορευματικών μεταφορών για τους οποίους υπάρχουν υποψίες ότι εμπλέκονται στην παράνομη διακίνηση SALW ή στη διακίνηση άλλων ροών αποσταθεροποιητικών αγαθών διά αέρος·

                  γ)

                  την ανάγκη παροχής εκπαίδευσης, τεχνικής στήριξης και ευαισθητοποίησης σε πολυμερείς οργανώσεις, αποστολές, περιφερειακούς φορείς και κράτη στην Αφρική και σε άλλες περιοχές ούτως ώστε να ενισχυθεί η ικανότητά τους να παρακολουθούν και να ανιχνεύουν παράγοντες που εμπλέκονται στην παράνομη διακίνηση SALW ή άλλων αποσταθεροποιητικών αγαθών διά αέρος.

            3.   Περιγραφή σχεδίου

      3.1.   Σχέδιο 1: Δημιουργία δέσμης λογισμικού και υλοποίηση πιλοτικού σχεδίου για την παρακολούθηση, την επικαιροποίηση και τη διάδοση πληροφοριών σχετικά με παράγοντες αεροπορικών εμπορευματικών μεταφορών για τους οποίους υπάρχουν υποψίες ότι προβαίνουν σε παράνομη διακίνηση SALW.

      3.1.1.   Στόχος του σχεδίου

      Το σχέδιο αποσκοπεί στη βελτίωση των μέσων και των τεχνικών, που διατίθενται στις σχετικές αποστολές διαχείρισης κρίσεων, στις διεθνείς αρχές και στις εθνικές αρχές τρίτων χωρών, και στα κράτη μέλη, για τον αποτελεσματικό έλεγχο και στόχευση υπόπτων αεροσκαφών εμπορευματικών μεταφορών που είναι πιθανόν να εμπλέκονται στην παράνομη διακίνηση SALW διά αέρος, εντός, από ή προς τρίτα κράτη.
      3.1.2.   Περιγραφή σχεδίου

      Στο πλαίσιο του σχεδίου αυτού, θα αναληφθούν οι ακόλουθες δραστηριότητες:

                  α)

                  ανάπτυξη δέσμης λογισμικού για τη διαχείριση κινδύνου εναέριου λαθρεμπορίου για πολυμερείς οργανώσεις, αποστολές και επίλεκτες τρίτες χώρες·

                  β)

                  ανάπτυξη ασφαλούς δέσμης συστήματος πιλοτικής διαχείρισης κινδύνου και διάδοσης πληροφοριών·

                  γ)

                  πρακτική δοκιμή της δέσμης λογισμικού σε διαβούλευση με την ΥΕ και με σχετικούς φορείς του Συμβουλίου·

                  δ)

                  πρακτική δοκιμή της δέσμης συστήματος διάδοσης πληροφοριών σε διαβούλευση με την ΥΕ και με σχετικούς φορείς του Συμβουλίου·

                  ε)

                  εκπόνηση εγχειριδίου και συνοδευτικού εκπαιδευτικού υλικού για τη διευκόλυνση της χρήσης και της θέσπισης των συστημάτων που περιγράφονται στα στοιχεία α) και β) από σχετικές αποστολές διαχείρισης κρίσεων, διεθνείς αρχές και εθνικές αρχές τρίτων χωρών, και κράτη μέλη·

                  στ)

                  παρουσίαση του τελικού λογισμικού και του σχετικού εγχειριδίου και εκπαιδευτικού υλικού σε τελικό εργαστήριο όπου θα κληθούν να συμμετάσχουν οι ενδιαφερόμενοι αρμόδιοι (μέχρι 80 άτομα).

            Το σχέδιο θα εφαρμοσθεί εντός του κατάλληλου χρονικού διαστήματος που θα λαμβάνει υπόψη την ανάγκη διεξαγωγής διαβούλευσης και συντονισμού με τους διάφορους ενδιαφερόμενους, υπό τον έλεγχο της ΥΕ. Το σχέδιο θα υλοποιηθεί σε 6 φάσεις.
      Φάση προετοιμασίας
      Το SIPRI, σε διαβούλευση με τις αρμόδιες ομάδες και επιτροπές του Συμβουλίου, και υπό τον έλεγχο της ΥΕ, θα καταρτίσει δέσμη λογισμικού, μέσα διαχείρισης κινδύνου, δέσμη συστήματος για τη διάδοση πληροφοριών και αναλυτικών δεδομένων, αξιοποιώντας τις σχετικές δυνατότητες της τεχνολογίας των πληροφοριών (ΤΠ).
      Φάση εισαγωγής δεδομένων
      Χρησιμοποιώντας μόνον ελεύθερα προσβάσιμες πληροφορίες, το σχέδιο θα εισάγει δεδομένα από τις συναφείς πηγές για τη δημιουργία γενικών βάσεων δεδομένων, ικανών να παρέχουν επαρκείς πληροφορίες για τη στήριξη μέσων ακριβείας στους τομείς της διαχείρισης κινδύνου, της ανίχνευσης και ανάλυσης προφίλ.
      Φάση εκτίμησης
      Το SIPRI, σε διαβούλευση με τις αρμόδιες ομάδες και επιτροπές του Συμβουλίου και υπό τον έλεγχο της ΥΕ, θα αναλάβει τη διενέργεια εκτίμησης ποικίλων τοποθεσιών, περιοχών οργανώσεων και αποστολών όπου η πιλοτική δέσμη που χρησιμοποιεί ελεύθερα προσβάσιμα δεδομένα μπορεί να δοκιμασθεί πρακτικά υπό τις καλύτερες δυνατές συνθήκες.
      Φάση πρακτικής δοκιμής
      Το SIPRI, σε διαβούλευση με τις αρμόδιες ομάδες και επιτροπές του Συμβουλίου και υπό τον έλεγχο της ΥΕ, θα αναλάβει την υλοποίηση φάσης πρακτικής δοκιμής σε συνεργασία με εταίρους που θα έχουν προσδιορισθεί κατά τη φάση εκτίμησης.
      Φάση αξιολόγησης και προσαρμογής
      Μετά την πρακτική δοκιμή, το SIPRI θα αξιολογήσει και θα προσαρμόσει το λογισμικό προκειμένου να ληφθούν υπόψη η πείρα και τα αντληθέντα διδάγματα από τη φάση πρακτικής δοκιμής, πράγμα που θα οδηγήσει σε ένα τελικό προϊόν το οποίο θα καταστεί διαθέσιμο με τη συμφωνία των διαφόρων ενδιαφερομένων.
      Φάση παρουσίασης
      Η τελική μορφή του λογισμικού και του εκπαιδευτικού υλικού θα παρουσιασθούν σε ειδικά οργανωμένη εκδήλωση στους ενδιαφερόμενους αρμοδίους (μέχρι 80 άτομα) οι οποίοι έλαβαν μέρος στην ανάπτυξή του και προσδιορίσθηκαν ως τελικοί χρήστες του λογισμικού.
      3.1.3.   Αποτελέσματα του σχεδίου

      Το σχέδιο:

                  α)

                  θα ενισχύσει την ικανότητα των σχετικών αποστολών διαχείρισης κρίσεων, των διεθνών αρχών και των εθνικών αρχών τρίτων χωρών, και των κρατών μελών, να παρακολουθούν τις δραστηριότητες των φορέων αεροπορικών εμπορευματικών μεταφορών για τους οποίους υπάρχουν υποψίες ότι προβαίνουν σε παράνομη διακίνηση SALW διά αέρος·

                  β)

                  θα παράσχει τα μέσα και τα πιλοτικά συστήματα που απαιτούνται για να αυξηθεί ο αριθμός των απαγορεύσεων αποστολών SALW για τις οποίες υπάρχουν υποψίες ότι είναι παράνομες, και οι οποίες γίνονται διά αέρος από πολυμερείς οργανώσεις, αποστολές και κράτη στην Αφρική και σε άλλες περιοχές·

                  γ)

                  θα αυξήσει την ικανότητα των κρατών μελών να ανταλλάσσουν ασφαλώς πληροφορίες σχετικά με φορείς αεροπορικών εμπορευματικών μεταφορών μέσω τεχνικών αναλυτικών δεδομένων και άλλων μηχανισμών ανάλυσης προφίλ.

            3.1.4.   Δικαιούχοι του σχεδίου

      Δικαιούχοι του σχεδίου θα είναι το αρμόδιο προσωπικό των αποστολών διαχείρισης κρίσεων και εθνικές και διεθνείς αρχές. Η επιλογή ειδικών δικαιούχων για τη δοκιμή της δέσμης πιλοτικού λογισμικού θα λαμβάνει υπόψη μεταβλητές όπως η παρουσία ευρωπαϊκών ή πολυμερών επιτόπιων αποστολών διαχείρισης κρίσεων, η ανάγκη μεγιστοποίησης των πόρων, η βοήθεια που διατίθεται σε τοπικό επίπεδο, η πολιτική βούληση και η ικανότητα των τοπικών και εθνικών αρχών να καταπολεμήσουν την παράνομη διακίνηση SALW διά αέρος. Το SIPRI θα προτείνει κατάλογο επίλεκτων υποψηφίων δικαιούχων οι οποίοι εν συνεχεία θα εγκριθούν από την ΥΕ σε διαβούλευση με τις αρμόδιες ομάδες και επιτροπές του Συμβουλίου.
      3.2.   Σχέδιο 2: Ενίσχυση της ευαισθητοποίησης όσον αφορά τις πρακτικές παρακολούθησης, ανίχνευσης και διαχείρισης κρίσεων έναντι των εταιρειών αεροπορικών εμπορευματικών μεταφορών που εμπλέκονται στη διακίνηση SALW διά αέρος και άλλων ροών αποσταθεροποιητικών αγαθών μέσω δημοσιεύσεων, εκπαίδευσης και προβολής.

      3.2.1.   Στόχος του σχεδίου

      Το σχέδιο αποσκοπεί στην αύξηση της ευαισθητοποίησης και της τεχνικής εμπειρογνωμοσύνης του αρμοδίου διεθνούς και εθνικού προσωπικού, όσον αφορά τις «βέλτιστες πρακτικές» στους τομείς της παρακολούθησης, της ανίχνευσης και της ανάλυσης της διαχείρισης κινδύνου έναντι των εταιρειών αεροπορικών εμπορευματικών μεταφορών για τις οποίες υπάρχουν υποψίες ότι εμπλέκονται στην παράνομη διακίνηση SALW διά αέρος.
      3.2.2.   Περιγραφή σχεδίου

      Στο πλαίσιο του σχεδίου αυτού θα αναληφθούν οι ακόλουθες δραστηριότητες:

                  α)

                  εκπόνηση και δημοσίευση εγχειριδίου και συνοδευτικού εκπαιδευτικού υλικού για διάδοση σε 250 το πολύ άτομα που εργάζονται για πολυμερείς οργανώσεις, αποστολές ή κράτη·

                  β)

                  μέσω της διοργάνωσης τριών περιφερειακών σεμιναρίων, εκπαίδευσης και προβολής σε 80-100 άτομα που εργάζονται για ειδικές υπηρεσίες ή μονάδες στο πλαίσιο αποστολών διαχείρισης κρίσεων, και διεθνών αρχών και εθνικών αρχών τρίτων χωρών, με πολλαπλασιαστικό αποτέλεσμα μέσω της παροχής υλικού για «την εκπαίδευση των εκπαιδευτών»·

                  γ)

                  επεξεργασία αποτελεσμάτων και αξιολογήσεων που λαμβάνονται από τις δραστηριότητες εκπαίδευσης και προβολής, και κατάρτιση με αυτή τη βάση μοντέλου «βέλτιστων πρακτικών» για την ανταλλαγή πληροφοριών επί του θέματος με το αρμόδιο διεθνές και εθνικό προσωπικό·

                  δ)

                  παρουσίαση των αποτελεσμάτων του μοντέλου «βέλτιστων πρακτικών» σε τελικό εργαστήριο όπου οι ενδιαφερόμενοι αρμόδιοι θα κληθούν να συμμετάσχουν (μέχρι 80 άτομα).

            3.2.3.   Αποτελέσματα του σχεδίου

      Το σχέδιο:

                  α)

                  θα αυξήσει την ευαισθητοποίηση του προσωπικού που υπηρετεί σε πολυμερείς οργανώσεις, αποστολές και κράτη όσον αφορά τις «βέλτιστες πρακτικές» στους τομείς της παρακολούθησης, της ανίχνευσης και της ανάλυσης της διαχείρισης κινδύνου έναντι των εταιρειών αεροπορικών εμπορευματικών μεταφορών για τις οποίες υπάρχουν υποψίες ότι εμπλέκονται στην παράνομη διακίνηση SALW διά αέρος και άλλων ροών αποσταθεροποιητικών αγαθών·

                  β)

                  θα συμβάλει στην τυποποίηση των «βέλτιστων πρακτικών» στον τομέα αυτό μέσω της δημοσίευσης και της διάδοσης εγχειριδίου σχετικά με τις τεχνικές παρακολούθησης, ανίχνευσης και ανάλυσης της διαχείρισης κινδύνου·

                  γ)

                  θα κατευθύνει την καθιέρωση «βέλτιστων πρακτικών» συντονισμού πληροφοριών μέσω δραστηριοτήτων εκπαίδευσης και προβολής για το προσωπικό που εργάζεται για συγκεκριμένες υπηρεσίες ή μονάδες στο πλαίσιο πολυμερών οργανώσεων, αποστολών ή κρατών.

            3.2.4.   Δικαιούχοι του σχεδίου

      Δικαιούχοι του σχεδίου θα είναι το αρμόδιο προσωπικό των αποστολών διαχείρισης κρίσεων και των εθνικών και διεθνών αρχών. Η επιλογή ειδικών δικαιούχων που θα απολάβουν της εκπαίδευσης θα γίνει με βάση κατάλογο επίλεκτων υποψηφίων δικαιούχων που θα προταθούν από το SIPRI, ο οποίος εν συνεχεία θα εγκριθεί από την ΥΕ σε διαβούλευση με τις αρμόδιες ομάδες και επιτροπές του Συμβουλίου.
      4.   Τοποθεσίες

      Οι τοποθεσίες διεξαγωγής των πρακτικών δοκιμών και του τελικού εργαστηρίου του σχεδίου 3.1, και οι δραστηριότητες εκπαίδευσης και προβολής και το τελικό εργαστήριο του σχεδίου 3.2 θα καθορισθούν κατά τρόπο ώστε να μεγιστοποιηθούν οι πόροι, να ελαχιστοποιηθεί το «αποτύπωμα του άνθρακα» και σε συνάρτηση με τη διαθέσιμη βοήθεια σε τοπικό επίπεδο. Το SIPRI θα προτείνει κατάλογο επίλεκτων υποψήφιων τοποθεσιών που θα εγκριθεί από την ΥΕ σε διαβούλευση με τις αρμόδιες ομάδες και επιτροπές του Συμβουλίου.
      5.   Διάρκεια

      Η υλοποίηση των σχεδίων εκτιμάται ότι θα διαρκέσει συνολικά 24 μήνες.
      6.   Οντότητα εφαρμογής

      Η τεχνική εφαρμογή της παρούσας απόφασης θα ανατεθεί στο SIPRI. Το SIPRI θα μεριμνήσει για την προβολή της συνεισφοράς της ΕΕ και θα εκτελέσει τα καθήκοντά του υπό την ευθύνη της ΥΕ.
      7.   Υποβολή εκθέσεων

      Το SIPRI θα καταρτίζει διμηνιαίες εκθέσεις σε τακτική βάση και μετά από την ολοκλήρωση κάθε μιας των ως άνω δραστηριοτήτων. Οι εκθέσεις θα πρέπει να υποβάλλονται στην ΥΕ, το αργότερο έξι εβδομάδες μετά την ολοκλήρωση των σχετικών δραστηριοτήτων.


Avis juridique important

|

31982D0671

82/671/EOK: Απόφαση τού Συμβουλίου τής 29ης Σεπτεμβρίου 1982 σχετικά μέ τήν κοινοποίηση τής προθέσεως τής Κοινότητας νά εφαρμόσει προσωρινά τή διεθνή συμφωνία γιά τόν καφέ τού 1976, όπως παρατάθηκε έως τίς 30 Σεπτεμβρίου 1983

Επίσημη Εφημερίδα αριθ. L 278 της 30/09/1982 σ. 0025 - 0026

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 29ης Σεπτεμβρίου 1982  σχετικά με την κοινοποίηση της προθέσεως της Κοινότητας να εφαρμόσει προσωρινά τη διεθνή συμφωνία για τον καφέ του 1976, όπως παρατάθηκε έως τις 30 Σεπτεμβρίου 1983  (82/671/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι, σύμφωνα με τις αποφάσεις 76/845/ΕΟΚ (1) και 79/827/ΕΟΚ (2), η Κοινότητα εφαρμόζει προσωρινά τη διεθνή συμφωνία για τον καφέ του 1976, από την έναρξη της ισχύος της συμφωνίας αυτής, που άρχισε να ισχύει προσωρινά την 1η Οκτωβρίου 1976 και οριστικά την 1η Αυγούστου 1977·  ότι σκόπιμο είναι να κοινοποιήσει η Κοινότητα την πρόθεσή της να εφαρμόσει προσωρινά τη συμφωνία, όπως αυτή παρατάθηκε έως τις 30 Σεπτεμβρίου 1983,  ΑΠΟΦΑΣΙΖΕΙ:  Άρθρο 1  Η Ευρωπαϊκή Οικονομική Κοινότητα θα υποβάλει, το αργότερο στις 30 Σεπτεμβρίου 1982, στο Γενικό Γραμματέα του Οργανισμού Ηνωμένων Εθνών την κοινοποίηση που επισυνάπτεται στην παρούσα απόφαση, σύμφωνα με την οποία προτίθεται να εφαρμόσει προσωρινά τη διεθνή συμφωνία για τον καφέ του 1976, όπως παρατάθηκε έως τις 30 Σεπτεμβρίου 1983.  Άρθρο 2  Ο Πρόεδρος του Συμβουλίου εξουσιοδοτείται να ορίσει το αρμόδιο πρόσωπο για την κατάθεση της κοινοποίησης αυτής.  Έγινε στις Βρυξέλλες, στις 29 Σεπτεμβρίου 1982.  Για το Συμβούλιο  Ο Πρόεδρος  U. ELLEMANN-JENSEN  (1) ΕΕ αριθ. L 309 της 10. 11. 1976, σ. 28.  (2) ΕΕ αριθ. L 248 της 2. 10. 1979, σ. 10.   ΠΑΡΑΡΤΗΜΑ  Κοινοποίηση της πρόθεσης για προσωρινή εφαρμογή της διεθνούς συμφωνίας για τον καφέ του 1976, όπως παρατάθηκε έως τις 30 Σεπτεμβρίου 1983  Σύμφωνα με το ψήφισμα αριθ. 318 της 25ης Σεπτεμβρίου 1981 του διεθνούς συμβουλίου για τον καφέ, η Ευρωπαϊκή Οικονομική Κοινότητα καταθέτει την παρούσα κοινοποίηση της πρόθεσης να εφαρμόσει προσωρινά τη διεθνή συμφωνία για τον καφέ του 1976, όπως παρατάθηκε έως τις 30 Σεπτεμβρίου 1983.


title: 2013/578/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ινστιτούτου για την Ισότητα των Φύλων για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/235

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ινστιτούτου για την Ισότητα των Φύλων για το οικονομικό έτος 2011
   (2013/578/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Ινστιτούτου για την Ισότητα των Φύλων για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ινστιτούτου για την Ισότητα των Φύλων για το οικονομικό έτος 2011, που συνοδεύεται από τις απαντήσεις του Ινστιτούτου (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 — C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1922/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την ίδρυση Ευρωπαϊκού Ινστιτούτου για την Ισότητα των Φύλων (4), και ιδίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Δικαιωμάτων των Γυναικών και Ισότητας των Φύλων (A7-0081/2013),

               1.

               χορηγεί απαλλαγή στον διευθυντή του Ευρωπαϊκού Ινστιτούτου για την Ισότητα των Φύλων όσον αφορά την εκτέλεση του προϋπολογισμού του Ινστιτούτου για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Ευρωπαϊκού Ινστιτούτου για την Ισότητα των Φύλων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 98.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 403 της 30.12.2006, σ. 9.

      (5)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ινστιτούτου για την Ισότητα των Φύλων για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Ινστιτούτου για την Ισότητα των Φύλων για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ινστιτούτου για την Ισότητα των Φύλων για το οικονομικό έτος 2011, που συνοδεύεται από τις απαντήσεις του Ινστιτούτου (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 — C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 1922/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την ίδρυση Ευρωπαϊκού Ινστιτούτου για την Ισότητα των Φύλων (4), και ιδίως το άρθρο 14,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Δικαιωμάτων των Γυναικών και Ισότητας των Φύλων (A7-0081/2013),

                  Α.

                  λαμβάνοντας υπόψη ότι το Ευρωπαϊκό Ινστιτούτο για την Ισότητα των Φύλων (εφεξής «το Ινστιτούτο») ιδρύθηκε με τον κανονισμό (ΕΚ) αριθ. 1922/2006 και απέκτησε ανεξαρτησία στις 15 Ιουνίου 2010,

                  B.

                  λαμβάνοντας υπόψη ότι το Ελεγκτικό Συνέδριο δήλωσε πως απεκόμισε εύλογη διαβεβαίωση ότι οι ετήσιοι λογαριασμοί του Ινστιτούτου για το οικονομικό έτος 2011 είναι αξιόπιστοι και ότι οι πράξεις στις οποίες βασίζονται είναι νόμιμες και κανονικές,

                  Γ.

                  λαμβάνοντας υπόψη ότι το 2011 ήταν το πρώτο πλήρες επιχειρησιακό έτος για το Ινστιτούτο αφότου απέκτησε τη χρηματοδοτική και διοικητική του ανεξαρτησία τον Ιούνιο του 2010,

                  Δ.

                  λαμβάνοντας υπόψη ότι η δομή του Ινστιτούτου εδράζεται στην εντολή και στα καθήκοντα που ορίζονται στον βασικό ιδρυτικό κανονισμό του και στους στόχους που ενέκρινε το διοικητικό συμβούλιο του Ινστιτούτου στο μεσοπρόθεσμο πρόγραμμα εργασίας 2010-2012 και στο ετήσιο πρόγραμμα εργασίας,

                  E.

                  λαμβάνοντας υπόψη ότι ο συνολικός προϋπολογισμός του Ινστιτούτου για το οικονομικό έτος 2011 ανήλθε σε 7 530 000 EUR, σε σύγκριση με 5 678 123,09 EUR το οικονομικό έτος 2010, πράγμα που αντιπροσωπεύει αύξηση κατά 32,6 %· λαμβάνοντας υπόψη ότι ο προϋπολογισμός του Ινστιτούτου χρηματοδοτείται εξ ολοκλήρου από τη συνεισφορά της Ένωσης,

                  ΣΤ.

                  λαμβάνοντας υπόψη ότι, στο τέλος του 2011, το Ινστιτούτο παρουσίασε θετικό υπόλοιπο εκτέλεσης του προϋπολογισμού 1 156 400,29 EUR (6), μετά την αφαίρεση των συναλλαγματικών διαφορών, ύψους 2 650,64 EUR, που εγγράφηκαν εν συνεχεία στους λογαριασμούς ως υποχρέωση έναντι της Επιτροπής,

         Δημοσιονομική και χρηματοοικονομική διαχείριση

                  1.

                  υπενθυμίζει ότι στις 15 Ιουνίου 2010 παραχωρήθηκε διοικητική και οικονομική αυτονομία στο Ινστιτούτο· σημειώνει ότι απόρροια του γεγονότος αυτού ήταν να δρομολογηθούν όλες οι διαδικασίες σύναψης συμβάσεων του 2010 κυρίως το τελευταίο τρίμηνο του έτους·

                  2.

                  σημειώνει ότι η προετοιμασία της εκτέλεσης του προϋπολογισμού βασίζεται στις αρχές της τροποποιημένης ταμειακής λογιστικής, πράγμα που σημαίνει ότι οι πιστώσεις πληρωμών που μεταφέρονται καταχωρίζονται μαζί με τις πραγματοποιηθείσες πληρωμές και τα εισπραχθέντα έσοδα·

                  3.

                  σημειώνει, με βάση τους ετήσιους λογαριασμούς, ότι το 2011 η εκτέλεση πληρωμών ήταν πιο ικανοποιητική σε σχέση με το 2010, με αποτέλεσμα να σημειώνεται σημαντική βελτίωση σε όλους τους τίτλους· συνάγει, με βάση τους ετήσιους λογαριασμούς, ότι το ποσοστό εκτέλεσης του προϋπολογισμού του Ινστιτούτου στα τέλη του 2011 ανερχόταν σε 44,19 % για τις πιστώσεις πληρωμών και 88,54 % για τις πιστώσεις ανάληψης υποχρεώσεων·

                  4.

                  επισημαίνει ότι, σύμφωνα με τους ετήσιους λογαριασμούς (7), το ποσοστό πληρωμών στον τίτλο I «Δαπάνες προσωπικού» αυξήθηκε σε 88,49 % το 2011, έναντι 49,19 % το 2010· καλεί το Ινστιτούτο να ενημερώσει την αρμόδια για την απαλλαγή αρχή σχετικά με τα περαιτέρω μέτρα που έλαβε για να βελτιώσει το ποσοστό αυτό·

                  5.

                  σημειώνει ότι, σύμφωνα με τους ετήσιους λογαριασμούς, το ποσοστό εκτελεσθεισών πληρωμών στον τίτλο II «Διοικητικές δαπάνες» αυξήθηκε σε 34,71 % το 2011, έναντι 28,99 % το 2010· καλεί το Ινστιτούτο να ενημερώσει την αρμόδια για την απαλλαγή αρχή σχετικά με τα μέτρα που έλαβε για να βελτιώσει τα ποσοστά αυτά, δεδομένου ότι τα χαμηλά ποσοστά εκτέλεσης μαρτυρούν δυσχέρειες σε επίπεδο προγραμματισμού και εκτέλεσης του προϋπολογισμού·

                  6.

                  διαπιστώνει, με βάση τους ετήσιους λογαριασμούς, το πολύ χαμηλό ποσοστό εκτέλεσης (18,36 %) των πιστώσεων πληρωμών στον τίτλο III «Επιχειρησιακές δαπάνες»· σημειώνει ότι τούτο οφείλεται στον μεγάλο αριθμό δημόσιων συμβάσεων που δρομολογήθηκαν στο τελευταίο τμήμα του 2010, αφού το Ινστιτούτο κατέστη διοικητικά αυτόνομο, τον Ιούνιο του ίδιου έτους· καλεί το Ινστιτούτο να ενημερώσει την αρμόδια για την απαλλαγή αρχή σχετικά με τα μέτρα που έλαβε έκτοτε για να βελτιώσει τα ποσοστά αυτά, δεδομένου ότι τα χαμηλά ποσοστά εκτέλεσης μαρτυρούν δυσχέρειες σε επίπεδο προγραμματισμού και εκτέλεσης του προϋπολογισμού·

                  7.

                  σημειώνει, με βάση τους ετήσιους λογαριασμούς, ότι 3 339 551,93 EUR από τις πιστώσεις υποχρεώσεων είχαν απορροφηθεί μέχρι τα τέλη του 2011 αλλά δεν είχαν ακόμη καταβληθεί και μεταφέρθηκαν στο 2012, ποσό που αντιστοιχεί στο 50 % των συνολικών αναλήψεων υποχρεώσεων· επισημαίνει ακόμη ότι το συνολικό ποσό των πιστώσεων που μεταφέρθηκαν και ακυρώθηκαν (δηλαδή μεταφέρθηκαν από το 2010 και δεν καταβλήθηκαν το 2011) ανέρχεται σε 295 741,61 EUR, λόγω του ότι επρόκειτο για το πρώτο πλήρες έτος λειτουργίας κατά το οποίο το προσωπικό ανέλαβε για πρώτη φορά διάφορα είδη διαδικασιών δημόσιων συμβάσεων, δρομολόγησε μέτρα, περιλαμβανομένου καθυστερημένου αιτήματος για εκδήλωση της προεδρίας, και άλλες δράσεις, στο δεύτερο εξάμηνο του έτους· καλεί το Ινστιτούτο να ενημερώσει την αρμόδια για την απαλλαγή αρχή σχετικά με τα μέτρα που έλαβε για να διασφαλίσει ένα ικανοποιητικό ποσοστό εκτέλεσης του προϋπολογισμού στο μέλλον·

                  8.

                  επισημαίνει ότι, σύμφωνα με τους ετήσιους λογαριασμούς, στα τέλη του 2010, το Ινστιτούτο δεν προχώρησε στην απαιτούμενη αποδέσμευση υποχρεώσεων και ότι πραγματοποιήθηκαν όλες οι αυτόματες μεταφορές στο επόμενο έτος·

         Λογιστική

                  9.

                  διαπιστώνει ότι, το 2010, το Ινστιτούτο καθόρισε τις αρμοδιότητες των δημοσιονομικών παραγόντων για τα μέλη του προσωπικού και ανέπτυξε δημοσιονομικά κυκλώματα για τις αναλήψεις υποχρεώσεων· σημειώνει ακόμη ότι, έως τα τέλη του 2010, το Ινστιτούτο είχε ορίσει όλους τους δημοσιονομικούς παράγοντες, προσδιορίζοντας τους ρόλους και τις αρμοδιότητές τους·

                  10.

                  επισημαίνει ότι το Ινστιτούτο έλαβε τρεις μεταφορές κονδυλίων από την Επιτροπή συνολικού ύψους 7 530 000 EUR (3 390 000 EUR στην πρώτη μεταφορά, 2 070 000 EUR στη δεύτερη μεταφορά και 2 070 000 EUR στην τρίτη μεταφορά, αντίστοιχα)·

         Δημόσιες συμβάσεις

                  11.

                  σημειώνει, με βάση την ετήσια έκθεση, ότι, το 2011, στο Ινστιτούτο καταγράφηκαν έξι εξαιρέσεις για χρηματοοικονομικές πράξεις που συζητήθηκαν με τη διοίκηση, με επικεφαλής ομάδων και με το αρμόδιο προσωπικό, με στόχο την αποφυγή μελλοντικών σφαλμάτων· καλεί το Ινστιτούτο να ενημερώσει την αρμόδια για την απαλλαγή αρχή σχετικά με τα μέτρα που έλαβε για να αντιμετωπίσει την ανεπάρκεια αυτή·

                  12.

                  παρατηρεί ότι το 2011 ολοκληρώθηκαν 123 διαδικασίες σύναψης συμβάσεων στον τομέα της επιχειρησιακής δραστηριότητας και της διοίκησης και ότι το σύνολο των συμβάσεων αντιπροσώπευε περίπου το 50 % του συνολικού προϋπολογισμού του Ινστιτούτου· σημειώνει επίσης ότι οι δραστηριότητες του 2011 στον τομέα των συμβάσεων πραγματοποιήθηκαν σύμφωνα με το πρόγραμμα εργασίας του 2011·

         Ανθρώπινοι πόροι

                  13.

                  σημειώνει ότι, σύμφωνα με τους ετήσιους λογαριασμούς, το 2011 το Ινστιτούτο προσέλαβε τρεις έκτακτους υπαλλήλους και τρεις συμβασιούχους (ενώ το 2010 το Ινστιτούτο είχε προσλάβει 23 έκτακτους υπαλλήλους), με αποτέλεσμα το ποσοστό κάλυψης των θέσεων του οργανογράμματος να ανέλθει στο 94 %, έναντι 92,3 % το 2010· επικροτεί τη βελτίωση του ποσοστού κάλυψης θέσεων στο οργανόγραμμα του Ινστιτούτου, πράγμα που θα συμβάλει στην αποτελεσματική λειτουργία του Ινστιτούτου·

                  14.

                  επισημαίνει, με βάση τα στοιχεία της Υπηρεσίας Εσωτερικού Ελέγχου, ότι η εφαρμογή των διατάξεων του κανονισμού υπηρεσιακής κατάστασης στο Ινστιτούτο υποστηρίζεται από ένα φάσμα πολιτικών, στρατηγικών, διαδικασιών και κατευθυντήριων γραμμών· σημειώνει ότι ορισμένα σημεία είναι πάντα υπό διαμόρφωση και ότι θα πρέπει να ολοκληρωθούν σε ένα μεταγενέστερο στάδιο, συγκεκριμένα με την έγκριση των εργαλείων ΤΠ για τη διαχείριση των ανθρώπινων πόρων (ιδίως θέματα όπως η προετοιμασία της περιγραφής καθηκόντων, ο καθορισμός προσωπικών στόχων και η επισημοποίηση ατομικών προγραμμάτων κατάρτισης)· καλεί το Ινστιτούτο να ενημερώσει την αρμόδια για την απαλλαγή αρχή σχετικά με τα μέτρα που έλαβε για να αντιμετωπίσει τα ως άνω θέματα·

         Επιδόσεις

                  15.

                  επιδοκιμάζει τη δεύτερη έκθεση εκ των προτέρων αξιολόγησης του Ινστιτούτου, της 8ης Σεπτεμβρίου 2011, η οποία επικεντρώνεται στους συγκεκριμένους στόχους και δράσεις του Ινστιτούτου και στοχεύει στην παροχή καθοδήγησης στη διοίκηση του Ινστιτούτου για την οριστικοποίηση των στόχων και των δραστηριοτήτων· επισημαίνει ότι, σε καιρούς οικονομικής κρίσης και λιτότητας, έχει ζωτική σημασία να εξασφαλίζει το Ινστιτούτο τη βέλτιστη σχέση κόστους/οφέλους, χωρίς να θέτει σε κίνδυνο την επιτυχή εκπλήρωση της σπουδαίας αποστολής του·

                  16.

                  χαιρετίζει την ίδρυση του Κέντρου Πόρων και Τεκμηρίωσης εκ μέρους του Ινστιτούτου ως μοναδικής ευρωπαϊκής πηγής θεσμικής και μεθοδολογικής γνώσης περί της ισότητας των φύλων·

                  17.

                  τονίζει ότι οι στόχοι και τα καθήκοντα του Ινστιτούτου απαιτούν τη διατήρηση μιας χωριστής συγκεκριμένης οντότητας εντός του θεσμικού πλαισίου·

         Τόπος εγκατάστασης

                  18.

                  σημειώνει ότι, σύμφωνα με την ετήσια έκθεση δραστηριότητας, την 1η Μαρτίου 2010 το προσωπικό του Ινστιτούτου μεταφέρθηκε από τις προσωρινές του εγκαταστάσεις, στις Βρυξέλλες, στη μόνιμη έδρα του, στο Βίλνιους της Λιθουανίας·

                  19.

                  σημειώνει ότι, σύμφωνα με την ετήσια έκθεση, η κυβέρνηση της Δημοκρατίας της Λιθουανίας κατέβαλε το μίσθωμα των γραφείων του Ινστιτούτου για διάστημα δύο ετών, έως την 15η Δεκεμβρίου 2011·

                  20.

                  χαιρετίζει τη μοναδική πρωτοβουλία, σε συντονισμό με τις άλλες αντιπροσωπείες των θεσμικών οργάνων της Ένωσης στο Βίλνιους (την αντιπροσωπεία της Επιτροπής και το Γραφείο Πληροφοριών του Ευρωπαϊκού Κοινοβουλίου), εντοπισμού και επιλογής κοινών χώρων εγκατάστασης· επισημαίνει ότι ο νεοϊδρυθείς «Οίκος της ΕΕ» αποδείχθηκε αναγκαίος και θα ωφελήσει τις συνέργιες, θα αυξήσει την προβολή της Ένωσης, την εξοικονόμηση και τον επιμερισμό των δαπανών·

         Εσωτερικός έλεγχος

                  21.

                  επικροτεί τις πρώτες δράσεις ελέγχου που διεξήγαγε η Υπηρεσία Εσωτερικού Ελέγχου (IAS) στο Ινστιτούτο το 2011· σημειώνει, με βάση την έκθεση της Υπηρεσίας Εσωτερικού Ελέγχου (8), ότι δεν εκκρεμούν συστάσεις κρίσιμης σημασίας ή πολύ σημαντικές συστάσεις που απορρέουν από τις εκθέσεις της IAS της 31ης Δεκεμβρίου 2011·

                  22.

                  σημειώνει ότι, τον Δεκέμβριο του 2011, η Υπηρεσία Εσωτερικού Ελέγχου διενήργησε περιορισμένης έκτασης επισκόπηση των προτύπων εσωτερικού ελέγχου στο Ινστιτούτο· σημειώνει ότι το Ινστιτούτο αποδέχθηκε τη σύσταση όσον αφορά την ολοκλήρωση της διαδικασίας για την εφαρμογή των προτύπων εσωτερικού ελέγχου και η διοίκηση ενέκρινε σχέδιο δράσης που θα εφαρμοστεί το 2012· καλεί το Ινστιτούτο να ενημερώσει την αρμόδια για τη χορήγηση απαλλαγής αρχή σχετικά με τα μέτρα που έλαβε σε σχέση με τις συστάσεις αυτές·

                  23.

                  παρατηρεί ότι η ανάλυση κινδύνου της Υπηρεσίας Εσωτερικού Ελέγχου (IAS) εντόπισε ορισμένες διαδικασίες (9) που δεν κατέστη δυνατό να εξετασθούν στο πλαίσιο του σχεδίου ελέγχου της IAS, δεδομένου ότι οι έλεγχοι κρίθηκαν είτε ανύπαρκτοι είτε ανεπαρκείς·

                  24.

                  σημειώνει, με βάση τις παρατηρήσεις του Ελεγκτικού Συνεδρίου, ότι το Ινστιτούτο πρέπει να βελτιώσει τα έγγραφα φυσικής απογραφής που τηρούνται για τα πάγια ενεργητικά στοιχεία και την εκτίμηση των οφειλόμενων εξόδων·

                  25.

                  παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (10) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 98.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 403 της 30.12.2006, σ. 9.

         (5)  ΕΕ L 357 της 31.12.2002, σ. 72.

         (6)  Ετήσιοι λογαριασμοί 2011, σ. 22.

         (7)  Ετήσιοι λογαριασμοί 2011, σ. 34.

         (8)  Ετήσια έκθεση εσωτερικού ελέγχου για το 2011, σ. 6.

         (9)  Ετήσια έκθεση εσωτερικού ελέγχου για το 2011, σ. 4.

         (10)  Κείμενα που εγκρίθηκαν, P7_TA(2013)0134 (βλέπε σελίδα 374 της παρούσας Επίσημης Εφημερίδας).


title: Απόφαση (ΕΕ) 2017/760 της Ευρωπαϊκής Κεντρικής Τράπεζας, της 24ης Απριλίου 2017, σχετικά με το συνολικό ποσό των ετήσιων εποπτικών τελών για το 2017 (ΕΚΤ/2017/11)

text:
                  29.4.2017

                  EL

                  Επίσημη Εφημερίδα της Ευρωπαϊκής Ένωσης

                  L 113/52

            ΑΠΌΦΑΣΗ (ΕΕ) 2017/760 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
      της 24ης Απριλίου 2017
      σχετικά με το συνολικό ποσό των ετήσιων εποπτικών τελών για το 2017 (ΕΚΤ/2017/11)
      ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 30,
      Έχοντας υπόψη τον κανονισμό (ΕΕ) αριθ. 1163/2014 της Ευρωπαϊκής Κεντρικής Τράπεζας, της 22ας Οκτωβρίου 2014, σχετικά με τα εποπτικά τέλη (ΕΚΤ/2014/41) (2), και ιδίως το άρθρο 3 παράγραφος 1 και το άρθρο 9 παράγραφος 2,
      Εκτιμώντας τα ακόλουθα:

                  (1)

                  Το συνολικό ποσό των ετήσιων εποπτικών τελών που επιβάλλονται δυνάμει του άρθρου 9 παράγραφος 2 του κανονισμού (ΕΕ) αριθ. 1163/2014 (ΕΚΤ/2014/41) θα πρέπει να καλύπτει, χωρίς να υπερβαίνει, τις δαπάνες που βαρύνουν την Ευρωπαϊκή Κεντρική Τράπεζα (ΕΚΤ) σε σχέση με τα εποπτικά της καθήκοντα κατά την οικεία περίοδο επιβολής τέλους. Οι δαπάνες αυτές συνίστανται κατά κύριο λόγο σε έξοδα που σχετίζονται άμεσα με τα εποπτικά καθήκοντα της ΕΚΤ, όπως είναι η άμεση εποπτεία σημαντικών οντοτήτων, η επίβλεψη της εποπτείας λιγότερο σημαντικών οντοτήτων, η εκτέλεση καθηκόντων σε οριζόντιο επίπεδο και η επιτέλεση ειδικών υπηρεσιών. Περιλαμβάνουν επίσης έξοδα που σχετίζονται έμμεσα με τα εποπτικά καθήκοντα της ΕΚΤ, όπως είναι η παροχή υπηρεσιών από τις εποπτικές υπηρεσιακές μονάδες της τελευταίας, μεταξύ των οποίων συγκαταλέγονται οι υπηρεσίες κτηριακών εγκαταστάσεων και διαχείρισης ανθρώπινου δυναμικού, οι διοικητικές υπηρεσίες, οι υπηρεσίες προϋπολογισμού και ελέγχου, οι υπηρεσίες λογιστηρίου, οι νομικές υπηρεσίες, οι υπηρεσίες επικοινωνίας και οι μεταφραστικές υπηρεσίες, η εσωτερική επιθεώρηση, οι στατιστικές υπηρεσίες και οι υπηρεσίες πληροφοριακών συστημάτων.

                  (2)

                  Για τους σκοπούς υπολογισμού των καταβλητέων ετήσιων εποπτικών τελών σε σχέση τόσο με τις σημαντικές εποπτευόμενες οντότητες και τους σημαντικούς εποπτευόμενους ομίλους όσο και με τις λιγότερο σημαντικές εποπτευόμενες οντότητες και τους λιγότερο σημαντικούς εποπτευόμενους ομίλους, το συνολικό κόστος θα πρέπει να διαχωρίζεται με βάση τον επιμερισμό των δαπανών μεταξύ των λειτουργικών μονάδων που ασκούν κατά περίπτωση την άμεση εποπτεία των σημαντικών εποπτευόμενων οντοτήτων και ομίλων και την έμμεση εποπτεία των λιγότερο σημαντικών εποπτευόμενων οντοτήτων και ομίλων.

                  (3)

                  Το συνολικό ποσό των ετήσιων εποπτικών τελών για το 2017 θα πρέπει να υπολογιστεί ως το άθροισμα: α) του εκτιμώμενου ετήσιου κόστους των εποπτικών καθηκόντων για το 2017 με βάση τον εγκεκριμένο προϋπολογισμό της ΕΚΤ για το 2017, λαμβανομένων υπόψη τυχόν εξελίξεων —γνωστών κατά τον χρόνο έκδοσης της παρούσας απόφασης— όσον αφορά το εκτιμώμενο ετήσιο κόστος που αναμένεται ότι θα βαρύνει την ΕΚΤ, και β) του πλεονάσματος ή ελλείμματος του 2016.

                  (4)

                  Το πλεόνασμα ή έλλειμμα θα πρέπει να προκύπτει με αφαίρεση του πραγματικού ετήσιου κόστους των εποπτικών καθηκόντων για το 2016, όπως αυτό αποτυπώνεται στους ετήσιους λογαριασμούς της ΕΚΤ για το 2016 (3), από το εκτιμώμενο ετήσιο κόστος για το 2016 όπως αυτό καθορίζεται στο παράρτημα της απόφασης (ΕΕ) 2016/661 της Ευρωπαϊκής Κεντρικής Τράπεζας (ΕΚΤ/2016/7) (4).

                  (5)

                  Δυνάμει του άρθρου 5 παράγραφος 3 του κανονισμού (ΕΕ) αριθ. 1163/2014 (ΕΚΤ/2014/41), κατά τον καθορισμό του εκτιμώμενου ετήσιου κόστους εποπτικών καθηκόντων για το 2017 θα πρέπει να ληφθούν υπόψη τυχόν τέλη αναγόμενα σε προηγούμενες περιόδους επιβολής τέλους, η είσπραξη των οποίων δεν είναι βέβαιη, εισπραττόμενα ποσά τόκων σύμφωνα με το άρθρο 14 και λοιπά εισπραττόμενα ή επιστρεφόμενα ποσά σύμφωνα με το άρθρο 7 παράγραφος 3 του ίδιου κανονισμού,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Ορισμοί
      Για τους σκοπούς της παρούσας απόφασης ισχύουν οι ορισμοί που περιέχονται στον κανονισμό (ΕΕ) αριθ. 468/2014 της Ευρωπαϊκής Κεντρικής Τράπεζας (ΕΚΤ/2014/17) (5) και στον κανονισμό (ΕΕ) αριθ. 1163/2014 (ΕΚΤ/2014/41).
      Άρθρο 2
      Συνολικό ποσό ετήσιων εποπτικών τελών για το 2017
      1.   Το συνολικό ποσό των ετήσιων εποπτικών τελών για το 2017 ανέρχεται σε 424 957 652 ευρώ και υπολογίζεται σύμφωνα με τα προβλεπόμενα στο παράρτημα I.
      2.   Κάθε κατηγορία εποπτευόμενων οντοτήτων και εποπτευόμενων ομίλων καταβάλει το ακόλουθο συνολικό ποσό ετήσιων εποπτικών τελών:

                  α)

                  σημαντικές εποπτευόμενες οντότητες και σημαντικοί εποπτευόμενοι όμιλοι: 391 279 654 ευρώ·

                  β)

                  λιγότερο σημαντικές εποπτευόμενες οντότητες και λιγότερο σημαντικοί εποπτευόμενοι όμιλοι: 33 677 998 ευρώ.

            Ο διαχωρισμός του καταβλητέου για κάθε κατηγορία συνολικού ποσού των ετήσιων εποπτικών τελών για το 2017 απεικονίζεται στο παράρτημα II.
      Άρθρο 3
      Έναρξη ισχύος
      Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

         Φρανκφούρτη, 24 Απριλίου 2017.

               Ο Πρόεδρος της ΕΚΤ

            Mario DRAGHI

         (1)  ΕΕ L 287 της 29.10.2013, σ. 63.

         (2)  ΕΕ L 311 της 31.10.2014, σ. 23.

         (3)  Δημοσιεύτηκαν στον δικτυακό τόπο της ΕΚΤ (www.ecb.europa.eu) τον Φεβρουάριο του 2017.

         (4)  Απόφαση (ΕΕ) 2016/661 της Ευρωπαϊκής Κεντρικής Τράπεζας, της 15ης Απριλίου 2016, σχετικά με το συνολικό ποσό των ετήσιων εποπτικών τελών για το 2016 (ΕΚΤ/2016/7) (ΕΕ L 114 της 28.4.2016, σ. 14).

         (5)  Κανονισμός (ΕΕ) αριθ. 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΚΤ/2014/17) (ΕΕ L 141 της 14.5.2014, σ. 1).

         ΠΑΡΑΡΤΗΜΑ Ι

            Υπολογισμός του συνολικού ποσού των ετήσιων εποπτικών τελών για το 2017

                     (EUR)

                     Εκτιμώμενο ετήσιο κόστος για το 2017

                     464 676 594

                     Μισθοί και επιδόματα

                     208 621 881

                     Μίσθωση και συντήρηση κτιριακών εγκαταστάσεων

                     54 990 329

                     Λοιπές λειτουργικές δαπάνες

                     201 064 384

                     Πλεόνασμα/έλλειμμα αναγόμενο στο 2016

                     – 41 089 798

                     Ποσά που λαμβάνονται υπόψη βάσει του άρθρου 5 παράγραφος 3 του κανονισμού (ΕΕ) αριθ. 1163/2014 (ΕΚΤ/2014/41)

                     1 370 856

                     Τέλη αναγόμενα σε προηγούμενες περιόδους επιβολής τέλους, η είσπραξη των οποίων δεν είναι βέβαιη

                     0

                     Ποσά τόκων εισπραττόμενα σύμφωνα με το άρθρο 14 του ως άνω κανονισμού

                     – 23 761

                     Ποσά εισπραττόμενα ή επιστρεφόμενα σύμφωνα με το άρθρο 7 παράγραφος 3 του ως άνω κανονισμού

                     1 394 617

                     ΣΥΝΟΛΟ

                     424 957 652

         ΠΑΡΑΡΤΗΜΑ ΙΙ

            Διαχωρισμός του συνολικού ποσού των ετήσιων εποπτικών τελών για το 2017

                     (EUR)

                     Σημαντικές εποπτευόμενες οντότητες και σημαντικοί εποπτευόμενοι όμιλοι

                     Λιγότερο σημαντικές εποπτευόμενες οντότητες και λιγότερο σημαντικοί εποπτευόμενοι όμιλοι

                     Σύνολο

                     Εκτιμώμενο ετήσιο κόστος για το 2017

                     427 700 563

                     36 976 031

                     464 676 594

                     Πλεόνασμα/έλλειμμα αναγόμενο στο 2016

                     – 37 593 510

                     – 3 496 288

                     – 41 089 798

                     Ποσά που λαμβάνονται υπόψη βάσει του άρθρου 5 παράγραφος 3 του κανονισμού (ΕΕ) αριθ. 1163/2014 (ΕΚΤ/2014/41)

                     1 172 601

                     198 255

                     1 370 856

                     Τέλη αναγόμενα σε προηγούμενες περιόδους επιβολής τέλους, η είσπραξη των οποίων δεν είναι βέβαιη

                     0

                     0

                     0

                     Ποσά τόκων εισπραττόμενα σύμφωνα με το άρθρο 14 του ως άνω κανονισμού

                     – 8 696

                     – 15 065

                     – 23 761

                     Ποσά εισπραττόμενα ή επιστρεφόμενα σύμφωνα με το άρθρο 7 παράγραφος 3 του ως άνω κανονισμού

                     1 181 297

                     213 320

                     1 394 617

                     ΣΥΝΟΛΟ

                     391 279 654

                     33 677 998

                     424 957 652


Avis juridique important

|

32003D0603

2003/603/ΕΚ: Απόφαση της Ευρωπαϊκής Οικονομικής και Κοινωνικής Επιτροπής, της 1ης Ιουλίου 2003, σχετικά με την πρόσβαση του κοινού στα έγγραφα της Ευρωπαϊκής Οικονομικής και Κοινωνικής Επιτροπής

Επίσημη Εφημερίδα αριθ. L 205 της 14/08/2003 σ. 0019 - 0023

Απόφαση της Ευρωπαϊκής Οικονομικής και Κοινωνικής Επιτροπήςτης 1ης Ιουλίου 2003σχετικά με την πρόσβαση του κοινού στα έγγραφα της Ευρωπαϊκής Οικονομικής και Κοινωνικής Επιτροπής(2003/603/ΕΚ)Ο ΓΕΝΙΚΟΣ ΓΡΑΜΜΑΤΕΑΣ,Έχοντας υπόψη το άρθρο 255 παράγραφοι 2 και 3 της συνθήκης για την ίδρυση της Ευρωπαϊκής Κοινότητας,Έχοντας υπόψη τον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(1),Έχοντας υπόψη τον εσωτερικό κανονισμό της Ευρωπαϊκής Οικονομικής και Κοινωνικής Επιτροπής (ΕΟΚΕ), και ιδίως το άρθρο 64 παράγραφοι 1 και 2,Έχοντας υπόψη τα μέτρα που έχουν υιοθετήσει το Ευρωπαϊκό Κοινοβούλιο, το Συμβούλιο, η Επιτροπή και η Επιτροπή των Περιφερειών σχετικά με την πρόσβαση του κοινού στα επίσημα έγγραφα,Εκτιμώντας την κοινή δήλωση σχετικά με τον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001(2), με την οποία το Ευρωπαϊκό Κοινοβούλιο, το Συμβούλιο, και η Επιτροπή ζητούν από τα άλλα όργανα να υιοθετήσουν εσωτερικούς κανόνες σχετικά με την πρόσβαση του κοινού στα έγγραφα, οι οποίοι να λαμβάνουν υπόψη τις αρχές και τους περιορισμούς που καθορίζονται στον παρόντα κανονισμό,Εκτιμώντας το περιεχόμενο της απόφασης του προεδρείου της ΕΟΚΕ, της 27ης Μαΐου 1997, σχετικά με την πρόσβαση του κοινού στα έγγραφα της ΕΟΚΕ(3),ΑΠΟΦΑΣΙΖΕΙ:ΤΙΤΛΟΣ Ι ΤΟ ΔΗΜΟΣΙΟ ΜΗΤΡΩΟ ΕΓΓΡΑΦΩΝ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣΆρθρο 1Πεδίο εφαρμογήςΚάθε πολίτης της Ένωσης και κάθε φυσικό ή νομικό πρόσωπο που κατοικεί ή έχει την έδρα του σε κράτος μέλος έχει δικαίωμα πρόσβασης στα έγγραφα της Ευρωπαϊκής Οικονομικής και Κοινωνικής Επιτροπής, με την επιφύλαξη των αρχών, των όρων, και των περιορισμών που καθορίζονται από τον κανονισμό (ΕΚ) αριθ. 1049/2001 και των ειδικών διατάξεων που προβλέπονται στην παρούσα απόφαση.Άρθρο 2Δημιουργία1. Στο εσωτερικό της Ευρωπαϊκής Οικονομικής και Κοινωνικής Επιτροπής δημιουργείται μητρώο εγγράφων, ανάλογα με τα προβλεπόμενα στο άρθρο 11 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου της 30ής Μαΐου 2001.2. Το μητρώο που δημιουργείται κατ' αυτόν τον τρόπο περιέχει τις γνωμοδοτήσεις που υιοθετεί η ΕΟΚΕ και τα σχέδια γνωμοδότησης που υιοθετούν τα ειδικευμένα τμήματα καθώς και τα έγγραφα που αναφέρονται στο παράρτημα. Μπορεί επίσης να περιλαμβάνει και άλλες αποφάσεις ή έγγραφα που καταρτίζει η ΕΟΚΕ ή στοιχεία αναφοράς των εγγράφων που έχουν συνταχθεί ή παραληφθεί από το όργανο από τις 3 Ioυνίου 2002, ημερομηνία εφαρμογής του κανονισμού (ΕΚ) αριθ. 1049/2001, και μετά.3. Με την επιφύλαξη του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών(4) και του άρθρου 16 του κανονισμού (ΕΚ) αριθ. 1049/2001, το πλήρες κείμενο των εγγράφων δημοσιεύεται στην ιστοθέση της ΕΟΚΕ στο Διαδίκτυο.Άρθρο 3Καταχώρηση των εγγράφων1. Τα έγγραφα που αναφέρονται στο άρθρο 2 παράγραφος 2 εγγράφονται στο μητρώο το ταχύτερο δυνατό. Η Διεύθυνση Γενικών Υποθέσεων θα υιοθετήσει τα εσωτερικά εκτελεστικά μέτρα που επιβάλλονται για να διασφαλιστεί η εν λόγω καταχώρηση.2. Τα έγγραφα που καταρτίζονται στο πλαίσιο της συμβουλευτικής διαδικασίας ή των άλλων δραστηριοτήτων της ΕΟΚΕ εγγράφονται στο μητρώο μόλις κατατεθούν ή δημοσιοποιηθούν, με την ευθύνη του οργάνου ή της Διεύθυνσης που έχει την ευθύνη διαχείρισής τους.3. Κάθε έγγραφο που λαμβάνει το όργανο από τρίτους βάσει των όρων του άρθρου 3 του κανονισμού (ΕΚ) αριθ. 1049/2001 μπορεί να καταχωρηθεί έτσι στο μητρώο, εκτός και εάν πρόκειται για έγγραφο ευαίσθητο κατά την έννοια του άρθρου 9 του προαναφερθέντος κανονισμού, για το οποίο επιβάλλεται η τήρηση των περιορισμών που θέτει το εν λόγω άρθρο.Άρθρο 4Έγγραφα στα οποία μπορεί να έχει κανείς άμεση πρόσβαση1. Οι πολίτες πρέπει να έχουν πρόσβαση σε όλα τα έγγραφα που συντάσσει η ΕΟΚΕ στο πλαίσιο της συμβουλευτικής διαδικασίας σε ηλεκτρονική μορφή, στο μέτρο του δυνατού, με την επιφύλαξη των περιορισμών που προβλέπονται στα άρθρα 4 και 9 του κανονισμού (ΕΚ) αριθ. 1049/2001.2. Προς τούτο, η ΕΟΚΕ καθιστά μέσω του μητρώου δυνατή την πρόσβαση στις γνωμοδοτήσεις της, έτσι ώστε οι πολίτες να έχουν άμεση η πρόσβαση στο πλήρες κείμενο των εγγράφων.3. Η ΕΟΚΕ θα καταστήσει το μητρώο αυτό ηλεκτρονικά προσιτό στην ιστοθέση της στο Διαδίκτυο και θα παρέχει στους πολίτες βοήθεια σε άμεση σύνδεση σχετικά με τον τρόπο υποβολής των αιτήσεων πρόσβασης στα έγγραφα.4. Τα άλλα έγγραφα, ιδίως δε όσα έχουν περισσότερο πολιτική ή στρατηγική φύση θα είναι άμεσα προσιτά στο μέτρο του δυνατού.Άρθρο 5Έγγραφα στα οποία μπορεί να έχει κανείς πρόσβαση κατόπιν αιτήσεως1. Στο μέτρο του δυνατού, οι πολίτες πρέπει να έχουν άμεση πρόσβαση μέσω του μητρώου στα έγγραφα που συντάσσει η ΕΟΚΕ εκτός της συμβουλευτικής διαδικασίας καθώς και σε άλλα έγγραφα που παρουσιάζουν ενδιαφέρον τα οποία έχει παραλάβει η ΕΟΚΕ, με την επιφύλαξη των περιορισμών που προβλέπονται στα άρθρα 4 και 9 του κανονισμού (ΕΚ) αριθ. 1049/2001.2. Όταν η καταχώρηση ενός εγγράφου στο μητρώο δεν επιτρέπει την άμεση πρόσβαση στο πλήρες κείμενο, είτε επειδή το έγγραφο δεν είναι διαθέσιμο σε ηλεκτρονική μορφή είτε λόγω της εφαρμογής των εξαιρέσεων που προβλέπονται στα άρθρα 4 και 9 του κανονισμού (ΕΚ) αριθ. 1049/2001, ο αιτών μπορεί να ζητήσει την πρόσβαση στο έγγραφο γραπτώς ή χρησιμοποιώντας το ηλεκτρονικό έντυπο που διατίθεται στην ιστοθέση της ΕΟΚΕ. Η ΕΟΚΕ μπορεί είτε να επιτρέψει την πρόσβαση στο έγγραφο είτε να γνωστοποιήσει γραπτώς τους λόγους της ολικής ή μερικής άρνησής της.ΤΙΤΛΟΣ ΙΙ ΑΡΧΙΚΗ ΑΙΤΗΣΗΆρθρο 6Υποβολή της αρχικής αίτησης1. Η αίτηση πρόσβασης σε ένα έγγραφο υποβάλλεται γραπτώς (μέσω ταχυδρομείου, φαξ ή ηλεκτρονικού ταχυδρομείου) στον Γενικό Γραμματέα της ΕΟΚΕ ή στην ηλεκτρονική διεύθυνση που παρέχεται στην ιστοθέση της ΕΟΚΕ στο Διαδίκτυο, σε μία από τις γλώσσες που απαριθμούνται στο άρθρο 314 της συνθήκης ΕΚ.2. Η αίτηση πρέπει να είναι διατυπωμένη με επαρκή ακρίβεια και να περιέχει ιδίως τα στοιχεία που επιτρέπουν τον εντοπισμό του ζητούμενου εγγράφου (ή εγγράφων), καθώς και το ονοματεπώνυμο και τη διεύθυνση του αιτούντος.3. Εάν η αίτηση δεν είναι αρκετά σαφής, το όργανο ζητεί από τον αιτούντα να τη διευκρινίσει και τον βοηθά σ' αυτό. Στην περίπτωση αυτή, η προθεσμία απάντησης αρχίζει να υπολογίζεται από τη στιγμή που το όργανο διαθέτει αυτές τις πληροφορίες.4. Ο αιτών δεν είναι υποχρεωμένος να δικαιολογήσει την αίτησή του.Άρθρο 7Διαδικασία εξέτασης της αρχικής αίτησης1. Κάθε αίτηση πρόσβασης σε έγγραφο που κατέχει η ΕΟΚΕ διαβιβάζεται την ίδια ημέρα με την καταχώρησή της από την υπηρεσία επίσημου ταχυδρομείου-αρχείων η οποία οφείλει να αποστείλει απόδειξη παραλαβής, να συντάξει την απάντηση, και να προμηθεύσει το έγγραφο εντός της προβλεπόμενης προθεσμίας.2. Σε περίπτωση που η αίτηση αφορά έγγραφο που έχει συνταχθεί από την ΕΟΚΕ και για το οποίο ισχύει μία από τις εξαιρέσεις που προβλέπονται στο άρθρο 4 του κανονισμού (ΕΚ) αριθ. 1049/2001, η υπηρεσία επίσημου ταχυδρομείου-αρχείων απευθύνεται στην υπηρεσία ή το όργανο που συνέταξε το έγγραφο, η οποία προτείνει τη συνέχεια που πρέπει να δοθεί εντός προθεσμίας πέντε εργάσιμων ημερών.3. Όταν η αμφιβολία σχετικά με τη δημοσιοποίηση του εγγράφου αφορά έγγραφα που προέρχονται από τρίτους, η ΕΟΚΕ ζητεί τη γνώμη τους, χορηγώντας τους προθεσμία πέντε εργάσιμων ημερών για να εκδηλωθούν, προκειμένου να καθοριστεί εάν ισχύει μία από τις εξαιρέσεις που προβλέπονται στα άρθρα 4 και 9 του κανονισμού (ΕΚ) αριθ. 1049/2001. Ελλείψει απάντησης εντός της προθεσμίας των πέντε εργάσιμων ημερών, η ΕΟΚΕ συνεχίζει τη διαδικασία.Άρθρο 8Προθεσμία απάντησης1. Η υπηρεσία επίσημου ταχυδρομείου-αρχείων επιτρέπει την πρόσβαση στο ζητούμενο έγγραφο εντός προθεσμίας δεκαπέντε εργάσιμων ημερών από την καταχώρηση της αίτησης και το χορηγεί στον αιτούντα εντός της ίδιας προθεσμίας.2. Εάν η ΕΟΚΕ δεν είναι σε θέση να επιτρέψει την πρόσβαση στο ζητούμενο έγγραφο, γνωστοποιεί γραπτώς στον αιτούντα τους λόγους της ολικής ή μερικής άρνησής της, και τον ενημερώνει ότι έχει δικαίωμα να υποβάλει επιβεβαιωτική αίτηση.3. Στην περίπτωση αυτή, ο αιτών διαθέτει προθεσμία δεκαπέντε εργάσιμων ημερών από την παραλαβή της απάντησης για να υποβάλει επιβεβαιωτική αίτηση.4. Κατ' εξαίρεση, όταν η αίτηση αφορά ογκώδες έγγραφο ή μεγάλο αριθμό εγγράφων, η προθεσμία που προβλέπεται στην παράγραφο 1 του παρόντος άρθρου είναι δυνατόν να παραταθεί κατά δεκαπέντε εργάσιμες ημέρες, ύστερα από προηγούμενη ενημέρωση του αιτούντος και λεπτομερή αιτιολόγηση.5. Η μη απάντηση εκ μέρους της ΕΟΚΕ εντός της προβλεπόμενης προθεσμίας παρέχει στον αιτούντα το δικαίωμα να υποβάλει επιβεβαιωτική αίτηση.Άρθρο 9Εξουσιοδοτημένη αρχή1. Οι αιτήσεις πρόσβασης στα έγγραφα εξετάζονται από την υπηρεσία επίσημου ταχυδρομείου-αρχείων.2. Οι θετικές απαντήσεις στις αρχικές αιτήσεις διαβιβάζονται στον αιτούντα από τον διευθυντή της υπηρεσίας η οποία αναφέρεται στην πρώτη παράγραφο του παρόντος άρθρου. Ο διευθυντής της υπηρεσίας μπορεί να εκχωρήσει τις εξουσίες του.3. Η δεόντως αιτιολογημένη άρνηση σε μια αρχική αίτηση αποφασίζεται από τον παραπάνω διευθυντή κατόπιν προτάσεως της υπηρεσίας επίσημου ταχυδρομείου-αρχείων ή του οργάνου που έχει συντάξει το έγγραφο.4. Ανά πάσα στιγμή, ο διευθυντής δύναται να παραπέμψει το θέμα στη Νομική Υπηρεσία ή/και στον υπεύθυνο προστασίας δεδομένων.ΤΙΤΛΟΣ ΙΙΙ ΕΠΙΒΕΒΑΙΩΤΙΚΗ ΑΙΤΗΣΗ ΚΑΙ ΠΡΟΣΦΥΓΗΆρθρο 10Υποβολή της επιβεβαιωτικής αίτησης1. Η επιβεβαιωτική αίτηση υποβάλλεται στην ΕΟΚΕ γραπτώς εντός προθεσμίας δεκαπέντε εργάσιμων ημερών είτε από την παραλαβή της απάντησης με την ολική ή μερική άρνηση πρόσβασης στο ζητούμενο έγγραφο είτε σε περίπτωση έλλειψης οποιασδήποτε απάντησης στην αρχική αίτηση.2. Η επιβεβαιωτική αίτηση πρέπει να διατυπώνεται σύμφωνα με τις ίδιες επίσημες απαιτήσεις που προβλέπονται για την αρχική αίτηση.Άρθρο 11Διαδικασία εξέτασης και προθεσμία απάντησης1. Οι επιβεβαιωτικές αιτήσεις εξετάζονται με την ίδια διαδικασία που προβλέπεται στο άρθρο 7 της παρούσας απόφασης.2. Η ΕΟΚΕ, εντός προθεσμίας δεκαπέντε εργάσιμων ημερών από την καταχώρηση της επιβεβαιωτικής αίτησης, είτε παρέχει την πρόσβαση στο έγγραφο, είτε γνωστοποιεί γραπτώς στον αιτούντα τους λόγους της ολικής ή μερικής άρνησής της.3. Κατ' εξαίρεση, όταν η αίτηση αφορά ογκώδες έγγραφο ή μεγάλο αριθμό εγγράφων, η προθεσμία που προβλέπεται στην προηγούμενη παράγραφο είναι δυνατόν να παραταθεί κατά δεκαπέντε εργάσιμες ημέρες, ύστερα από προηγούμενη ενημέρωση του αιτούντος και λεπτομερή αιτιολόγηση.Άρθρο 12Εξουσιοδοτημένη αρχή1. Η απάντηση σε κάθε επιβεβαιωτική αίτηση δίδεται από τον Γενικό Γραμματέα της ΕΟΚΕ. Η εν λόγω εξουσία μπορεί να εκχωρηθεί.2. Ο Γενικός Γραμματέας μπορεί να παραπέμψει το θέμα στη Νομική Υπηρεσία ή/και στον υπεύθυνο προστασίας δεδομένων, οι οποίοι οφείλουν να γνωμοδοτήσουν εντός προθεσμίας τριών εργάσιμων ημερών.Άρθρο 13Προσφυγή μετά την επιβεβαιωτική αίτηση1. Εάν η ΕΟΚΕ προβάλει ολική ή μερική άρνηση στη ζητούμενη πρόσβαση, το όργανο ενημερώνει τον αιτούντα για τα ένδικα μέσα που διαθέτει, δηλαδή τη δικαστική προσφυγή κατά του οργάνου ή/και την καταγγελία στον Ευρωπαίο Διαμεσολαβητή, σύμφωνα με τους όρους που προβλέπονται στα άρθρα 230 και 195 της συνθήκης ΕΚ.2. Η μη απάντηση εντός της ταχθείσας προθεσμίας θεωρείται αρνητική απάντηση και παρέχει στον αιτούντα το δικαίωμα να ασκήσει προσφυγή ή να προβεί σε καταγγελία κατά τους όρους που προβλέπονται στην προηγούμενη παράγραφο.ΤΙΤΛΟΣ IV ΠΑΡΑΔΟΣΗ ΤΩΝ ΕΓΓΡΑΦΩΝ ΚΑΙ ΚΟΣΤΟΣ ΤΗΣ ΑΠΑΝΤΗΣΗΣΆρθρο 14Παράδοση1. Τα έγγραφα παρέχονται είτε με χορήγηση αντιγράφου σε χαρτί είτε σε ηλεκτρονική μορφή, λαμβανομένης πλήρως υπόψη της προτίμησης του αιτούντος.2. Εάν ένα έγγραφο έχει ήδη δοθεί στη δημοσιότητα από την ΕΟΚΕ ή από άλλο θεσμικό όργανο και είναι εύκολη η πρόσβαση σε αυτό, η ΕΟΚΕ μπορεί να διευκολύνει την πρόσβαση στο ζητούμενο έγγραφο ενημερώνοντας τον αιτούντα με ποιον τρόπο μπορεί να το αποκτήσει.Άρθρο 15Κόστος της απάντησης1. Το κόστος της παραγωγής αντιγράφων και της αποστολής τους δύναται να χρεωθεί στον αιτούντα. Ωστόσο, η επιβάρυνση δεν μπορεί να υπερβαίνει το πραγματικό κόστος αυτών των ενεργειών.2. Η επιτόπου ανάγνωση των εγγράφων ή/και η παράδοσή τους όταν ο αριθμός των αντιγράφων είναι μικρότερος από 20 σελίδες μεγέθους Α4, καθώς και η άμεση πρόσβαση σε ηλεκτρονική μορφή, είναι κατά κανόνα δωρεάν.Άρθρο 16Επιπλέον κόστος μετάφρασηςΤα έγγραφα παρέχονται στις διαθέσιμες γλώσσες. Ωστόσο, ο αιτών μπορεί να ζητήσει τη μετάφραση σε μια άλλη επίσημη γλώσσα της Ένωσης. Στην περίπτωση αυτή, εφαρμόζεται το ισχύον τιμολόγιο του οργάνου για τις μεταφράσεις σε καθεστώς εξωτερικών συνεργατών.Άρθρο 17Αίτηση ογκωδών εγγράφων1. Η παράδοση εγγράφων που υπερβαίνουν τις 20 σελίδες μεγέθους A4 υπόκειται σε πάγιο τέλος 10 ευρώ συν 0,030 ευρώ ανά σελίδα.2. Το ύψος αυτού του τέλους μπορεί να αναθεωρηθεί με απόφαση της εξουσιοδοτημένης αρχής που ορίζεται στο άρθρο 9 παράγραφος 2.3. Τα έξοδα που σχετίζονται με τα άλλα μέσα διαβίβασης αποφασίζονται από τον Γενικό Γραμματέα χωρίς, πάντως, να μπορούν να υπερβούν το πραγματικό κόστος των σχετικών ενεργειών.4. Σε περίπτωση επαναληπτικών ή διαδοχικών αιτήσεων που αφορούν ογκώδη έγγραφα ή μεγάλο αριθμό εγγράφων, το όργανο μπορεί να συνεννοηθεί ανεπισήμως με τον αιτούντα, ώστε να βρεθεί μια λύση.5. Η παρούσα απόφαση δεν αφορά τα δημοσιευμένα έγγραφα, τα οποία εξακολουθούν να υπόκεινται σε ίδιο σύστημα τιμών.Άρθρο 18Τελική διάταξηΗ παρούσα απόφαση αυτή καταργεί την απόφαση του Προεδρείου της ΕΟΚΕ της 27ης Μαΐου 1997 σχετικά με την πρόσβαση του κοινού στα έγγραφά της.Άρθρο 19Θέση σε ισχύΗ παρούσα απόφαση τίθεται σε ισχύ από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης. Η απόφαση σχετικά με τη δημιουργία του μητρώου εγγράφων τίθεται σε ισχύ την 1η Αυγούστου 2003.Αρμόδιος για την εφαρμογή της είναι ο διευθυντής Γενικών Υποθέσεων.Βρυξέλλες, 1 Ιουλίου 2003.Ο Γενικός ΓραμματέαςPatrick Venturini(1) ΕΕ L 145 της 31.5.2001, σ. 43.(2) ΕΕ L 173 της 27.6.2001, σ. 5.(3) ΕΕ L 339 της 10.12.1997, σ. 18.(4) ΕΕ L 8 της 12.1.2001, σ. 1.ΠΑΡΑΡΤΗΜΑΚατάλογος των εγγράφων της ΕΟΚΕ στα οποία το κοινό έχει πρόσβαση διαμέσου του μητρώουΓνωμοδοτήσεις της ΕΟΚΕΓνωμοδοτήσεις των ειδικευμένων τμημάτωνΈντυπαΔελτίαΑνακοινώσεις ΤύπουΑναλυτικά πρακτικά των συζητήσεων για τις γνωμοδοτήσεις που έχουν υιοθετηθεί από την ολομέλειαΕνημερωτικά σημειώματα για τις γνωμοδοτήσεις πρωτοβουλίαςΕνημερωτικά σημειώματα για νέες αιτήσεις γνωμοδότησηςΕνημερωτικά σημειώματα για τις ενημερωτικές εκθέσειςΕνημερωτικά σημειώματα για τις συνόδους ολομέλειαςΠρακτικά των ειδικευμένων τμημάτων και των συνόδων ολομέλειαςΕκθέσεις δραστηριοτήτωνΕνημερωτικές εκθέσειςΨηφίσματα


title: 2008/486/ΕΚ: Απόφαση του Συμβουλίου, της 23ης Ιουνίου 2008 , για το διορισμό των μισών μελών του διοικητικού συμβουλίου της Ευρωπαϊκής Αρχής για την Ασφάλεια των ΤροφίμJiříων

text:
               26.6.2008

               EL

               Επίσημη Εφημερίδα της Ευρωπαϊκής Ένωσης

               L 165/8

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 23ης Ιουνίου 2008
   για το διορισμό των μισών μελών του διοικητικού συμβουλίου της Ευρωπαϊκής Αρχής για την Ασφάλεια των ΤροφίμJiříων
   (2008/486/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 25 παράγραφος 1,
   τον κατάλογο των υποψηφίων που υποβλήθηκε στο Συμβούλιο από την Επιτροπή των Ευρωπαϊκών Κοινοτήτων,
   τις απόψεις του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Είναι σημαντικό να διασφαλισθεί η ανεξαρτησία, η υψηλή επιστημονική ποιότητα, η διαφάνεια και η αποτελεσματικότητα της Ευρωπαϊκής Αρχής για την Ασφάλεια των Τροφίμων. Η συνεργασία με τα κράτη μέλη είναι επίσης απαραίτητη.

               (2)

               Τα μισά μέλη του διοικητικού συμβουλίου της Αρχής ολοκληρώνουν τη θητεία τους στις 30 Ιουνίου 2008.

               (3)

               Η εξέταση των υποψηφιοτήτων για το διορισμό επτά νέων μελών του διοικητικού συμβουλίου έγινε με βάση τα έγγραφα που προσεκόμισε η Επιτροπή και τις απόψεις που εξέφρασε το Ευρωπαϊκό Κοινοβούλιο. Στόχος είναι να εξασφαλίζονται τα αυστηρότερα κριτήρια επάρκειας, ευρύ φάσμα σχετικής εμπειρογνωμοσύνης, π.χ. όσον αφορά τη διαχείριση και τη δημόσια διοίκηση, και η ευρύτερη δυνατή γεωγραφική κατανομή εντός της Ένωσης.

               (4)

               Τρία από τα μέλη αυτά θα πρέπει να έχουν θητεύσει σε οργανώσεις εκπροσώπησης των καταναλωτών και άλλων συμφερόντων στην τροφική αλυσίδα,

         ΑΠΟΦΑΣΙΖΕΙ:
   Άρθρο 1
   Διορίζονται μέλη του διοικητικού συμβουλίου της Ευρωπαϊκής Αρχής για την Ασφάλεια των Τροφίμων, για την περίοδο από 1ης Ιουλίου 2008 έως 30 Ιουνίου 2012 οι εξής:

               —

               Davies, Sue (2)

               —

               Facelli, Piergiuseppe

               —

               Horst, Matthias (2)

               —

               Pogačnik, Milan

               —

               Ruprich, Jiri

               —

               Turunen, Sinikka (2)

               —

               Url, Bernhard.

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 23 Ιουνίου 2008.

            Για το Συμβούλιο

            Ο Πρόεδρος

         I. JARC

      (1)  ΕΕ L 31 της 1.2.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 202/2008 της Επιτροπής (ΕΕ L 60 της 5.3.2008, σ. 17).

      (2)  Το μέλος αυτό έχει θητεύσει σε οργανώσεις εκπροσώπησης των καταναλωτών και άλλων συμφερόντων στην τροφική αλυσίδα.


Avis juridique important

|

31996D0160

96/160/ΕΚ: Απόφαση της Επιτροπής, της 8ης Φεβρουαρίου 1996, για το διορισμό των μελών του γενικού συμβουλευτικού φόρουμ για το περιβάλλον (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 037 της 15/02/1996 σ. 0033 - 0033

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Φεβρουαρίου 1996 για το διορισμό των μελών του γενικού συμβουλευτικού φόρουμ για το περιβάλλον (Κείμενο που παρουσιάζει ενδιαφέρον για τον ΕΟΧ) (96/160/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 93/701/ΕΚ της Επιτροπής της 7ης Δεκεμβρίου 1993 για τη σύσταση γενικού συμβουλευτικού φόρουμ για το περιβάλλον (1), και ιδίως το άρθρο 4,Εκτιμώντας:ότι το συμβουλευτικό φόρουμ που συνεστήθη με την ανωτέρω απόφαση της Επιτροπής θα αποτελείται, σύμφωνα με το άρθρο 3, από 32 μέλη 7ότι, στις 7 Δεκεμβρίου 1993, επειδή απεσύρθη υποψήφιος την τελευταία στιγμή, διορίστηκαν 31 μόνο μέλη, και ως εκ τούτου πρέπει να διοριστεί ένα μέλος για το σύνολο της τριετούς περιόδου που καλύπτει η εντολή 7ότι οι κκ. Λιβανός και Schimmelbusch παραιτήθηκαν και πρέπει να αντικατασταθούν για το υπόλοιπο διάστημα της θητείας τους,ΑΠΕΦΑΣΙΣΕ:Άρθρο μόνο Διορίζονται ως μέλη του γενικού συμβουλευτικού φόρουμ για το περιβάλλον:- κυρία Kerstin Lφvgren,- κυρία Pekka E. Kauppi,- κύριος Jacques Kummer.Η κα Lφvgren διορίζεται για μια πλήρη θητεία (δηλαδή 3 έτη από την ημερομηνία της παρούσης αποφάσεως).Οι κκ. Kauppi και Kummer διορίζονται μέχρι τις 7 Δεκεμβρίου 1996.Βρυξέλλες, 8 Φεβρουαρίου 1996.Για την ΕπιτροπήRitt BJERREGAARDΜέλος της Επιτροπής(1) ΕΕ αριθ. L 328 της 29. 12. 1993, σ. 53.


Avis juridique important

|

31999D0848

1999/848/ΕΚ: Απόφαση του Συμβουλίου, της 13ης Δεκεμβρίου 1999, σχετικά με την πλήρη εφαρμογή του κεκτημένου Σένγκεν στην Ελλάδα

Επίσημη Εφημερίδα αριθ. L 327 της 21/12/1999 σ. 0058 - 0058

ΑΠΟΦΑΣΗ ΤΟΥ ΣΥΜΒΟΥΛΙΟΥτης 13ης Δεκεμβρίου 1999σχετικά με την πλήρη εφαρμογή του κεκτημένου Σένγκεν στην Ελλάδα(1999/848/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:το άρθρο 2 παράγραφος 2 του Πρωτοκόλλου για την ενσωμάτωση του κεκτημένου του Σένγκεν στα πλαίσια της Ευρωπαϊκής Ένωσης,την απόφαση της εκτελεστικής επιτροπής της 16ης Σεπτεμβρίου 1998 για τη σύσταση της Μόνιμης Επιτροπής Εφαρμογής του Σένγκεν,την απόφαση της Επιτροπής των Μονίμων Αντιπροσώπων της 30ής Ιουνίου 1999 για τη σύσταση της επιτροπής ad hoc "Ελλάδα",έχοντας κατά νου τις αποφάσεις της Εκτελεστικής Επιτροπής Σένγκεν της 7ης Οκτωβρίου 1997 (SCH/Com-ex (97) 29 rev. 2) και της 16ης Δεκεμβρίου 1998 (SCH/Com-ex (98) 49 rev. 3),εκτιμώντας:(1) ότι πραγματοποιήθηκαν επισκέψεις προκειμένου να επαληθευθεί ότι ικανοποιούνται επαρκώς οι απαιτήσεις όσον αφορά το διαθέσιμο ανθρώπινο δυναμικό και εξοπλισμό, την εκπαίδευση του προσωπικού των οργάνων που είναι αρμόδια για τον έλεγχο και την επιτήρηση των συνόρων και τον συντονισμό μεταξύ των υπηρεσιών·(2) ότι πληρούνται οι προϋποθέσεις για την άρση των ελέγχων των προσώπων στα εσωτερικά σύνορα με την Ελλάδα από 1ης Ιανουαρίου 2000,ΑΠΟΦΑΣΙΖΕΙ:Άρθρο 1Οι έλεγχοι προσώπων στα εσωτερικά σύνορα μεταξύ της Ελλάδας και των κρατών μελών που εφαρμόζουν πλήρως το κεκτημένο Σένγκεν αίρονται κατά το χρονικό διάστημα από 1ης Ιανουαρίου έως 26 Μαρτίου 2000. Η παρούσα απόφαση εφαρμόζεται ήδη από 1ης Ιανοναρίου 2000 στην εσωτερική θαλάσσια κυκλοφορία μεταξύ λιμένων.Όσον αφορά τους ελέγχους των εσωτερικών πτήσεων με προέλευση και προορισμό την Ελλάδα, οι ημερομηνίες κατάργησής τους συμφωνούνται μεταξύ της Ελλάδας και καθενός από τα άλλα κράτη μέλη από 1ης Ιανουαρίου 2000 στους αερολιμένες στους οποίους αυτό είναι δυνατόν από τεχνική άποψη. Εν πάση περιπτώσει, οι έλεγχοι καταργούνται το αργότερο στις 26 Μαρτίου 2000. Τα κράτη μέλη ενημερώνουν το Συμβούλιο και την Επιτροπή πριν από την 1η Απριλίου 2000 για τα μέτρα που έχουν λάβει προκειμένου να τεθεί σε εφαρμογή η παρούσα απόφαση.Άρθρο 2Η Ομάδα "Αξιολόγηση Σένγκεν" θα εξετάσει κατά τη διάρκεια του έτους 2000 την πλήρη εφαρμογή του κεκτημένου Σένγκεν στην Ελλάδα και θα μελετήσει τα μέτρα που ενδέχεται να χρειασθούν.Άρθρο 31. Η παρούσα απόφαση αρχίζει να ισχύει την ημέρα της έκδοσής της.2. Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 13 Δεκεμβρίου 1999.Για το ΣυμβούλιοΟ ΠρόεδροςS. HASSI


Avis juridique important

|

41996D0013

Κεκτημένο του Σένγκεν - Απόφαση της εκτελεστικής επιτροπής της 27ης Ιουνίου 1996 σχετικά με τη χορήγηση θεώρησης Σένγκεν σε συνδυασμό με το άρθρο 30 παράγραφος 1 στοιχείο α) της σύμβασης εφαρμογής της συμφωνίας του Σένγκεν [SCH/Com-ex (96) rev. 13]

Επίσημη Εφημερίδα αριθ. L 239 της 22/09/2000 σ. 0180 - 0181

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 27ης Ιουνίου 1996σχετικά με τη χορήγηση θεώρησης Σένγκεν σε συνδυασμό με το άρθρο 30 παράγραφος 1 στοιχείο α) της σύμβασης εφαρμογής της συμφωνίας του Σένγκεν[SCH/Com-ex (96) rev. 13]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:το άρθρο 132 της σύμβασης εφαρμογής της συμφωνίας του Σένγκεν,τα άρθρα 9, 17 και 30 της ανωτέρω σύμβασης,Λαμβάνοντας υπόψη ότι ο καθορισμός των δικαιωμάτων και υποχρεώσεων των εκπροσωπούντων και εκπροσωπούμενων κρατών είναι προς το συμφέρον όλων των κρατών Σένγκεν, διότι όλα τα κράτη εκπροσωπούν ή εκπροσωπούνται,Λαμβάνοντας υπόψη ότι η πλήρης εμπιστοσύνη στον τρόπο με τον οποίο εφαρμόζεται το σύστημα εκπροσώπησης Σένγκεν αποτελεί την κύρια αρχή η οποία βρίσκεται στη βάση της συνεργασίας μεταξύ των κρατών Σένγκεν,ΑΠΟΦΑΣΙΖΕΙ:Η χορήγηση θεωρήσεων Σένγκεν σε τρίτα κράτη όπου δεν εκπροσωπούνται όλα τα κράτη Σένγκεν σε σχέση με το άρθρο 30 παράγραφος στοιχείο α) της σύμβασης εφαρμογής της Συμφωνίας του Σένγκεν λαμβάνει χώρα βάσει των ακόλουθων αρχών:α) Η χορήγηση θεωρήσεων κατ' εκπροσώπηση αφορά τις ομοιόμορφες θεωρήσεις διέλευσης από αερολιμένα, διέλευσης και διαμονής μικρής διάρκειας οι οποίες χορηγούνται στα πλαίσια της σύμβασης εφαρμογής Σένγκεν και βάσει της κοινής προξενικής εγκυκλίου.Το εκπροσωπούν κράτος οφείλει να εφαρμόζει τις διατάξεις της ΚΠΕ με ζήλο ανάλογο εκείνου που επιδεικνύει κατά τη χορήγηση ιδίων θεωρήσεων του αυτού τύπου και διάρκειας.β) Με την επιφύλαξη τυχόν ρητών διμερών συμφωνιών, η εκπροσώπηση δεν αφορά τις θεωρήσεις που χορηγούνται με σκοπό την άσκηση έμμισθης επαγγελματικής δραστηριότητας ή δραστηριότητας που υπόκειται σε προέγκριση από το κράτος στο οποίο πρόκειται να ασκηθεί. Οι αιτούντες αυτού του είδους θεωρήσεων πρέπει να απευθύνονται στην διαπιστευμένη προξενική αρχή του κράτους στο οποίο προτίθενται να ασκήσουν την εν λόγω δραστηριότητα.γ) Τα κράτη Σένγκεν δεν υποχρεούνται να εκπροσωπούνται στον τομέα της χορήγησης θεωρήσεων σε όλα τα τρίτα κράτη. Τα κράτη Σένγκεν μπορούν να αποφασίσουν ότι οι αιτήσεις χορήγησης θεωρήσεων που υποβάλλονται σε ορισμένα τρίτα κράτη ή οι αιτήσεις για μια συγκεκριμένη κατηγορία θεωρήσεων θα πρέπει να απευθύνονται σε μια διπλωματική ή προξενική αρχή του κράτους κύριου προορισμού.δ) Η αποτίμηση του κινδύνου λαθρομετανάστευσης, κατά την υποβολή αιτήσεων θεώρησης, εναπόκειται πλήρως στη διπλωματική ή προξενική αρχή η οποία εξετάζει την αίτηση θεώρησης.ε) Τα εκπροσωπούμενα κράτη δέχονται να αναλάβουν την ευθύνη για την εξέταση αιτήσεων παροχής ασύλου από κατόχους θεωρήσεων οι οποίες έχουν χορηγηθεί κατ' εκπροσώπηση και φέρουν σχετική ειδική ένδειξη (σύμφωνα με το παράρτημα 13 της κοινής προξενικής εγκυκλίου)(1).στ) Σε εξαιρετικές περιπτώσεις, για τις αιτήσεις θεώρησης ορισμένων κατηγοριών αλλοδαπών, μπορεί να οριστεί μέσω διμερών συμφωνιών ότι οι αρχές των εκπροσωπούντων κρατών είτε υποβάλλουν τις εν λόγω αιτήσεις στις αρχές του εκπροσωπούμενου κράτους όπου ευρίσκεται ο κύριος προορισμός είτε τις παραπέμπουν σε μια διπλωματική ή προξενική αρχή του εν λόγω κράτους. Οι προαναφερόμενες κατηγορίες θα οριστούν εγγράφως, ενδεχομένως ανά διπλωματική ή προξενική αρχή. Στην περίπτωση αυτή, θεωρείται ότι η θεώρηση χορηγείται με εξουσιοδότηση του εκπροσωπούμενου κράτους, βάσει των διατάξεων του άρθρου 30 παράγραφος 1 στοιχείο α) της σύμβασης εφαρμογής Σένγκεν.ζ) Οι διμερείς συμφωνίες μπορούν να συνταχθούν μεταγενέστερα, βάσει εκτιμήσεων σε εθνικό επίπεδο σχετικά με τις αιτήσεις παροχής ασύλου οι οποίες ενδεχομένως υποβλήθηκαν κατά τη διάρκεια μιας συγκεκριμένης περιόδου από κατόχους θεωρήσεων που χορηγήθηκαν κατ' εκπροσώπηση, καθώς και βάσει εκτιμήσεων σχετικών με άλλα συναφή δεδομένα τα οποία αφορούν τη χορήγηση της εν λόγω θεώρησης. Μπορεί επίσης να συμφωνηθεί ότι η εκπροσώπηση δεν ισχύει για ορισμένες διπλωματικές και προξενικές αρχές (ενδεχομένως ούτε για ορισμένες ιθαγένειες).η) Η εκπροσώπηση λαμβάνει χώρα μόνο για τη χορήγηση θεωρήσεων. Αν δεν είναι δυνατό να χορηγηθεί θεώρηση, επειδή ο ενδιαφερόμενος αλλοδαπός δεν ήταν σε θέση να αποδείξει ότι πληροί τις σχετικές προϋποθέσεις, ο εν λόγω αλλοδαπός πρέπει να ενημερώνεται σχετικά με τη δυνατότητα να υποβάλει αίτηση θεώρησης σε μια διπλωματική ή προξενική αρχή του κράτους Σένγκεν όπου ευρίσκεται ο κύριος προορισμός του.θ) Το κανονιστικό πλαίσιο της εκπροσώπησης μπορεί να αποτελέσει αντικείμενο περαιτέρω βελτίωσης, με την επέκταση του δικτύου διαβούλευσης διαμέσου της ανάπτυξης του λογισμικού προκειμένου οι διπλωματικές ή προξενικές αρχές του εκπροσωπούντος κράτους να μπορούν να προβαίνουν σε διαβούλευση, με απλό τρόπο, με τις κεντρικές αρχές του εκπροσωπούμενου κράτους.ι) Σε παράρτημα του παρόντος εγγράφου επισυνάπτεται ο πίνακας εκπροσώπησης για τη χορήγηση θεώρησεων Σένγκεν σε τρίτα κράτη όπου δεν εκπροσωπούνται όλα τα κράτη Σένγκεν. Η κεντρική ομάδα λαμβάνει γνώση των τροποποιήσεων που έχουν περιληφθεί στον πίνακα, μετά από κοινού συμφωνία μεταξύ των ενδιαφερόμενων κρατών Σένγκεν(2).Χάγη, 27 Ιουνίου 1996.Ο ΠρόεδροςM. Patijn(1) Το παράρτημα 13 της κοινής προξενικής εγκυκλίου θα προσαρμοστεί ανάλογα. Βλέπε έγγραφο SCH/Com-ex (99) 13.(2) Βλέπε έγγραφο SCH/Com-ex (99) 13, παράρτημα 4.